Сонид – medu.uz – Дорилар ҳақида маълумотлар ўзбек тилида\nHome Йўриқномалар Сонид\nПрепаратнинг савдо номи: Сонид\nТаъсир қилувчи модда (ХПН): зопиклон\nфаол модда: зопиклон 7,5 мг;\nёрдамчи моддалар: лактоза моногидрати, микрокрсталлик целлюлоза, повидон К-30, кальций стеарати, Оппадрай II сариғи.\nТаърифи: сариқ рангли думалоқ, икки ёқлама қавариқ қобиқ билан қопланган таблеткалар.\nФармакотерапевтик гуруҳи: Уйқу воситаси.\nСонид (зопиклон) – циклопирролон ҳосиласи бўлган психотроп воситалари гуруҳига мансуб ухлатувчи воситаси ҳисобланади. У хлор ионлари ва ГАМК-рецепторлари учун каналнинг макромолекуляр комплекснинг таркибий қисми бўлган бензодиазепин рецепторларига нисбатан юқори яқинликка ва танлаб таъсир қилиш хусусиятга эга. Зопиклон циклопирролон ҳосилалари учун специфик бўлган бензодиазепин рецепторларининг соҳалари билан боғланади ва бензодиазепин рецепторларининг конформациясида характерли ўзгаришларни чақириб, хлор каналини фаоллашишига олиб келади. Натижада ГАМКнинг тормозловчи таъсирини кучайиши ва марказий нерв тизимининг турли бўлимларида нейронлараро импульс ўтказилишини тормозланиши юз беради.\nЗопиклон 7,5 мг дозада ичга қабул қилинганидан кейин тез сўрилади. Қон плазмасидаги максимал концентрациясига 0,5-1,5 соат давомида эришилади; препаратни қабул қилингандан сўнг 1 соатдан кейин препаратнинг 95% сўрилади. 5-15 мг доза диапазонида қон плазмасидаги препаратнинг концентрацияси ва доза орасида тўғри чизиқли мувофиылик кузатилади. Тақсимланиш ҳажми 100 л га тенг, дорининг тахминан 45% плазма оқсиллари билан боғланади. Жигарда аҳамиятсиз фармакологик фаолликка эга бўлган N-оксидни ва 2 нофаол метаболитларни ҳосил бўлиши билан жигарда метаболизмга учрайди. Зопиклон ва унинг фаол метаболити N-оксидининг ярим чиқарилиш даври 3,5-6 соат чегараларида ўзгариб туради. Буйраклар фаолиятини аҳамиятсиз ва ўртача бузилишлари зопиклоннинг кинетикасида аҳамиятли ўзгаришлар чақирмайди, яққол буйрак етишмовчилигида эса, концентрация–вақт эгри чизиғи ости майдонни, максимал концентрациясига (Тmаx) эришиш вақти ва ярим чиқарилиш даври (Т1/2) ошиши мумкин. Ярим чиқарилиш даврини бироз ошиши, шунингдек кекса ёшли пациентларда ҳам кузатилади.\nЗопиклоннинг фақат 4-5% сийдик билан ўзгармаган ҳолда чиқарилади. Зопиклоннинг иккита асосий метаболити (фаол N-оксиди ва нофаол N-дезметилзопиклон) буйраклар орқали, бошқалари эса – ўпкалар орқали чиқарилади.\n24-48 соатдан кейин организмдан юборилган зопиклоннинг дозасини деярли 100% чиқарилади.\nПрепарат катталарда ўткинчи, вазиятли ёки сурункали уйқусизликни (шу жумладан уйқуга кетишнинг қийинлиги, тунги ва эрталабки уйғониб кетишларни) қисқа муддатли даволаш учун қўлланади.\nБуйраклар фаолияти бузилган пациентларда даволашни, гарчи ушбу гуруҳ пациентларида препаратнинг кумуляцияси аниқланмаган бўлсада 3,75 мг (1/2 таблеткалар) га тенг дозада бошлаш тавсия этилади.\nЖигар фаолияти бузилган пациентларда 3,75 мг га тенг дозадан бошлаш тавсия этилади, чунки ушбу гуруҳ пациентларда препаратни чиқарилиши пасайган. Зарурати бўлган ҳолларда пациентни ўзлаштира олинишини эътиборга олиб, дозани 7,5 мг гача эҳтиёткорлик билан ошириш мумкин.\nКекса пациентларга аввал 3,75 мг препарат буюрилади. Зарурати туғилганда пациентни шахсий ўзлаштираолинишини эътиборга олиб, дорининг дозасини аста-секин ошириш мумкин.\nДаволаш курси – дозани камайтириш даврини ҳам қўшиб, 4 ҳафтадан ошмаслиги лозим.\nБолаларда қўлланиши: Сонидни болаларда қўллаш самарадорлиги ва безарарлиги аниқланмаган, шунинг учун педиатрия амалиётида Сонид қўлланмайди.\nЭнг кўп учрайдиган ножўя самараси – оғизда аччиқ ёки металл таъми ҳисобланади. Шунингдек бошқа ножўя самаралари– кўнгил айниши, қусиш, бош оғриқлари, бош айланиши уйқучанлик ва оғизни қуриши ҳақида ҳам хабарлар бор.\nРуҳиятни бузилишлари аниқланган. Кам ҳолларда: тунги даҳшатлар, галлюцинациялар ва хулқий ўзгаришлар, масалан юқори қўзғалувчанлик, онгни чалкашиши, сиқилиш, тажаввузкорлик, депрессия, антероград амнезия, амнезия билан боғлиқ бўлиши мумкин бўлган ноадекват хулқ, сомнабулизм, либидони бузилиши. Жуда кам ҳолларда: эйфория ва ҳаракат координациясини бузилиши.\nУшбу ножўя ҳолатлар кўпинча кекса ёшли шахсларда кузатилади, бироқ оғир шакли кам учрайди.\nДаволаш тўхтатилганида “қайталаниш” феномени пайдо бўлиши (тез-тез уйғониш, уйқусизликни янгиланиши ёки уни кучайиши) ёки дорига қарамлик пайдо бўлиши мумкин, аммо бу, одатда узоқ муддат қўллангандан кейин бўлади. Жуда кам ҳолларда тиришишлар кузатилиши мумкин.\nБаъзида Сонид қабул қилаётган пациентларда юқори сезувчанлик реакциялари, масалан, эшакеми ёки тери тошмаси, жуда кам – анафилактик реакциялар ва/ёки ангионевротик шиш ривожланиши мумкин.\nЖуда кам ҳолларда: жигар трансаминазаларининг даражасини ва/ёки қон плазмасида ишқорий фосфатазанинг енгил ва ўртача ошиши кузатилиши мумкин.\nСонидни қуйидаги ҳолларда қўллаш мумкин эмас:\nоғир миастения (Myasthenia gravis);\nжигар фаолиятининг оғир етишмовчилиги;\nгалактозани туғма ўзлаштираолмаслик, лактаза танқислиги ёки глюкоза – галактозани кам сўрилиши;\nАлкоголь Сониднинг седатив таъсирини кучайтиради. Шунинг учун ушбу воситалар бирга қўлланганида, уйғонгандан кейин уйқучанлик кузатилиши мумкин, бу ўз вақтида транспорт воситаларини бошқариш ёки турли техник ускуналарда операторлик ишини бажаришда салбий таъсир кўрсатиши мумкин.\nСониднинг МНТ таъсири МНТ фаолиятига сусайтирувчи таъсир кўрсатувчи бошқа дори воситаларини кучайтириши мумкин. Сонидни антипсихотик (нейролептик) воситалар, ухлатувчи воситалар, анксилотик/седатив воситалар, антидепрессантлар, наркотик анальгетиклар, тиришишга қарши воситалар ва анестетиклар, шунингдек седатив хусусиятларга эга гистаминга қарши воситалар билан бирга қўллашдан олдин, кутилаётган терапевтик самарани синчиклаб баҳолаш керак.\nБензодиазепин ҳосилаларига ўхшаш препаратлар ва наркотик анальгетиклар, опиатлар ва морфин ҳосилалари (оғриқ қолдирувчи воситалар, йўталга қарши воситалар ва ўрнини босувчи даволаш) билан бирга қўллаш, эйфорияни кучайишига ва дорига қарамликни ривожланиш хавфини ошишига олиб келиши мумкин.\nСонидни наркотик анальгетиклар ва барбитуратлар билан мажмуада қўллаш, нафасни сусайиши хавфини чақириши мумкин. Дозани ошириб юборилиши ўлим билан якунланиши мумкин.\nКлозапин нафасни ва/ёки юракни тўхташи билан бирга шок хавфини ошириши мумкин.\nЖигар ферментларининг ингибиторлари билан, айниқса цитохром Р450 ингибиторлари билан (масалан, эритромицин антибиотики, квинупристин/далфопристин, замбуруғларга қарши препаратлар итраконазол, кетоконазол билан) бирга қўлланганида таъсири кучаяди. Бироқ бир вақтда карбамазепин, фенитоин ёки рифампицинни қўллаш (жигар ферментларининг фаоллигини кучайтирадилар) Сониднинг терапевтик самарасини пасайтиради.\nСонид таблеткасининг қобиғи таркибига лактоза кирувчи бўёвчи сақлайди, шу сабабли галактозани туғма ўзлаштираолмасликда, лактаза танқислиги ёки глюкоза-галактозани кам сўрилиши бўлган пациентларга ушбу дорини буюриш мумкин эмас.\nЖигар ва буйраклар фаолияти бузилган пациентларда, шунингдек кекса одамларда ва нафас етишмовчилиги бўлган пациентларда Сонид эҳтиёткорлик билан қўлланади (дозани камайтириш тавсия этилади).\nСонидни алкоголизми бўлган ёки анамнезида ўрганиб қолишлар/қарамлик бўлган пациентларга буюришда алоҳида эҳтиёткорликка риоя қилиш лозим.\nДоимо иложи бўлса, уйқусизлик сабабларини аниқлаш ва ухлатувчи воситаларини буюришдан олдин, уйқусизликни чақирувчи омилларни йўқотиш керак. Бензодиазепинлар ва уларнинг аналоглари психозни даволашда биринчи танлов препарати ҳисобланмайди.\nСонид билан даволаш вақтида парадоксал руҳий реакцияларни пайдо бўлиши ҳақида маълумотлар бор.\nБензодиазепинлар ва уларнинг аналоглари бир неча ҳафта давомида такрор қўлланганида таъсир самарадорлигини камайтириши мумкин, бироқ Сонид қўлланганида аҳамиятли ўрганиб қолиш (толерантлик) ҳоллари аниқланмаган. Агарда препарат тавсияларга мос равишда 4 ҳафтадан ошмаган ҳолда ишлатилса, толерантликни пайдо бўлиш эҳтимоли кам.\nДозани ошириш мумкин эмас.\nСонид, бензодиазепин ва уларнинг аналогларига ўхшаб (ҳаттоки терапевтик дозаларда), жисмоний (соматик) ва руҳий қарамлик ёки толерантликни чақириш мумкин. Қарамликни ривожланиш хавфи доза оширилганида ва узоқ муддатли даволашда, шунингдек бошқа бензодиазепин билан мажмуада қўлланганида ошиши мумкин. Бироқ, агарда даволаш курси 4 ҳафтадан кам бўлса, хавф камлигича қолади. Препарат анамнезида алкоголни ҳаддан зиёд истеъмол қилишга кўрсатма ва/ёки дори воситаларига қарамлиги бўлган пациентларга буюрилганида, уларда қарамликни ривожланиш хавфи юқори эканлигини ҳисобга олиш лозим. Ушбу пациентлар синчков назорат остида бўлишлари лозим.\nАгарда пациентда ушбу препаратдан жисмоний қарамлик пайдо бўлса, уни қўллашни бирдан тўхтатиш “бекор қилиш” синдромини ривожланишига олиб келиши мумкин, унга қуйидаги белгилар характерлидир: уйқусизлик, бош оғриғи, мушакларда оғриқ, хавотирлик, қўзғалувчанлик, онгни чалкашиши ва таъсирчанлик.\nОғирроқ ҳоларда қуйидаги белгилар кузатилиши мумкин: воқеъликни қабул қилишни бузилиши, деперсонализация, оёқ-қўлларда сезувчанликни йўқолиши ва увишиш, шовқинга, ёруғликка ва жисмоний мулоқотга юқори сезувчанлик, галлюцинациялар ва тутқаноқли тиришишлар.\nАбстиненция белгилари даволаш тўхтатилганидан кейин бир неча кун давомида пайдо бўлиши мумкин. Бензодиазепинлар ва уларнинг аналоглари билан мунтазам даволаниш вақтида алоҳида абстинет белгиларнинг қисқа муддатли таъсири, асосан юқори дозалар қўлланганида икки қабул орасида ҳам пайдо бўлиши мумкин.\nАгарда даволашнинг давомийлиги 4 ҳафтадан ошмаса, дорини қўллаш тўхтатилганида “бекор қилиш” белгиларини пайдо бўлишини эҳтимоли кам. Шунга қарамасдан, даволашни аста-секин тўхтатиш тавсия этилади.\nПрепаратни қабул қилиш тўхтатилганида, ўткинчи синдром қайта тикланиши мумкин, бундай ҳолларда улар туфайли даволаш бошланган симптомлар кучли қайталаниши мумкин – кўпинча юқорида эслатиб ўтилган “бекор қилиш” симптомларининг бири билан қўшилган оғир уйқусизлик.\nУшбу синдром асосан узоқ муддатли даволаш бирдан тўхтатилганида ёки тавсия этилган дозадан юқори доза қўлланганида пайдо бўлиши мумкин. Шунинг учун препаратни қўллашни бирдан тўхтатишдан сақланиш керак, уни қўллашни тўхтатиш аста-секин амалга оширилади. Пациентлар уйқусизликни яна қайталаниши хавфи ҳақида огоҳлантирилган бўлишлари керак.\nСонид антидепрессант ҳисобланмайди. Агарда уйқусизлик депрессия билан боғлиқ бўлса, у ҳолда Сонидни қўллашдан олдин уни бартараф қилиш лозим. Бензодиазепинлар ва уларнинг аналогларини депрессияни даволаш учун ва у чақирган хавотирликда монотерапияда фойдаланиш мумкин эмас, чунки улар ўз жонига қасд қилиш фикрларини уйғотиши мумкин.\nАгар таблетка кечқурун қабул қилинганидан кейин, пациент барибир тунда уйғониб кетса ёки ухлай олмаса ёки уйқуси келмаса, антероград амнезия ривожланиши мумкин.\nШунинг учун дорини айнан уйқу олдидан қабул қилиш лозим ва иложи борича узлуксиз 7-8 соатли уйқу учун яхши шароитни таъминлаш лозим. Шунингдек, амнезия таъсири остида автоматик таъсири ҳақида хабар берилган.\nТолерантликни пайдо бўлишини олдини олиш учун даволаш иложи борича қисқа бўлиши лозим. Даволаш давомийлиги, шу жумладан дозани пасайтириш даври 4 ҳафтадан ошмаслиги керак. Даволаш узоқ муддат бўлмаслиги ҳақида пациентларга тушунтириш ва уларга пайдо бўлиши мумкин бўлган абстинент симптомлар ҳақида маълумот бериш керак. Даволаш курсини давом эттиришнинг зарурати бўлганида барча омилларни синчиклаб баҳолаш талаб этилади.\nделирий, галлюцинациялар, онирик делирий, руҳий белгилар, ноадекват харакатлар ва бошқа хулқий бузилишлар.\nУшбу белгилар умуман олганда кекса одамларда ва болаларда кўпроқ учрайди. Агарда бу юз берса, даволашни тўхтатиш креак.\nСонидни қабул қилган ва тўлиқ уйғонмаган пациентларда, уйқуда юриш ва бошқа аналогик ҳаракатлар, масалан “автомобилни бошқариш”, овқатни тайёрлаш ва қабул қилиш ёки телефонда суҳбатлашиш, бундай хулқ-атвор билан намоён бўлувчи амнезиялар кузатилади. Алкоголь ва МНС ни сусайтирувчи бошқа воситаларни Сонид билан бир вақтда қабул қилиш, шунингдек Сонидни максимал тавсия этилган дозадан юқори дозада қўллаш ҳам бундай ҳатти-ҳаракатларни ривожланиш хавфини оширади. Ушбу ҳатти-ҳаракатлар ҳақида хабар берган пациентларда даволашни тўхтатиш қатъий баҳоланган бўлиши лозим.\nКлиник маълумотларнинг йўқлиги ва эҳтиёткорлик туфайли, Сонидни ҳомиладорликнинг биринчи уч ойлигида қўллаш тавсия этилмайди. Сонидни ҳомиладорликнинг охирги уч ойликда қўлланиши, янги туғилган чақалоқларда гипотермия, гипотония, нафасни сусайиши ва уйқучанлик белгиларини чақириши мумкин. Биринчи кунлари давомида абстинент синдроми ҳам пайдо бўлиши мумкин. Агар ҳомиладорликнинг охирги уч ойлигида Сонидни қўллаш зарурати бўлса, доимо иложи борича минимал самарали дозани қабул қилиш лозим.\nАгар Сонид репродуктив ёшдаги аёлларга буюрилса, агар ҳомиладорликка шубҳа бўлса ёки у режалаштирилаётган бўлса, дорини қабул қилишни тўхтатиш ҳақида қарор қабул қилиш учун, пациенткалар шифокорга мурожаат қилишлари кераклиги ҳақида огохлантирилган бўлишлари керак.\nСонидни кўкрак сутига чиқарилиши маълум. Эмизикли онада уни қабул қилиш чақалоқда седатив самарани (ҳолсизлик, тонусни пасайишни) чақириши мумкин. Шунинг учун эмизиш даврида Сонидни қўллашни тўхтатиш лозим.\nДиққатни талаб қиладиган ҳаракатларда реакцияларга таъсир қилиш қобилияти\nСонид уйқучанликни чақирувчи седатив воситалар гуруҳига кириши туфайли, препаратни қабул қилгандан кейин транспорт воситаларини бошқариш ва турли мослама ва механизмларда операторлик ишини бажариш мумкин эмас.\nСимптомлари: Сониднинг дозаси ошириб юборилганида асосан маркаазий нерв тизимини (МНТ) сусайиши ривожланади, бунда уйқучанликдан то комагача бўлган симптомлар мажмуаси кузатилиши мумкин.\nОдатда МНТ нинг бу сусайиши пациент ҳаётига хавф солмайди. Бироқ, Сонид алкоголь ёки МНТга сусайтирувчи таъсир кўрсатадиган бошқа воситалар билан мажмуада қўлланганида, дозани ошириб юборилиши оғир ва пациент ҳаёти учун хавфли бўлиши мумкин.\nДаволаш: нафасни меъёрлаштириш ва юрак фаолиятига асосий эътиборни қаратган ҳолда, симптоматик ва тутиб турувчи даволашдан ишлатилади. Заҳарга қарши модда сифатида бензодиазепин рецепторларининг антагонисти бўлган флумазенилни ишлатиш мумкин. Агар дозани ошириб юборилиши ташхиси препарат қабул қилинганидан кейин дарҳол аниқланган бўлса, меъдани ювишни ўтказиш мақсадга мувофиқдир. Сониднинг дозаси ошириб юборилганида гемодиализдан фойдаланиш терапевтик самара бермайди.\nҚобиқ билан қопланган таблеткалар, 7,5 мгдан. 10 та таблеткадан поливинилхлорид қопламали поливинилхлорид плёнка ва альюмин фольгали контур-уяли ўрамда.


Дата публикации\tПросмотров: 2324\nТемирчилик–пичоқ, устара, ханжар ва бошқа кескир асбоблар ясаш касби ҳунармандчиликнинг қадимий турларидан бири илк полеолит давридан маълум. Дастлабки кескир қурол тошдан ясалган. Жез даврида мис ва жездан пичоқлар ясаш бошланган. Темирнинг кашф этилиши пичоқ санъати тараққиётида катта бурилиш бӯлди. Шарқ мамлакатларида, хусусан, Ӯрта Осиёда пичоқ жуда қадимдан ривожланган. Кейинчалик Европа мамлакатларида расм бӯлган. Темир пичоқлар ҳақидаги маълумотлар қадимий юнон эпик шоирлари Говер ва Гесиод асарларида учрайди. 14 асрда Германия, Англия, Австрия, Францияда пичоқни касб сифатида таъқиқлаб, пичоқни ошхоналарда ишлатишган. Тожикистон ҳудудида олиб борилган архив қазишмалари натижасида милоддан аввалги икки минг йилликка оид пичоқ намунаси топилган. Деворларга чизилган расмлардан пичоқдан хӯжалик ва овчиликдан ташқари ҳарбий мақсадларда ҳам фойдаланганлигини билиш мумкин.\n6-12 асрларда пичоқ ясаш ривожланиб, уни безаш технологиялари ӯзгарган. 15-17 асрларда ёнга осиб юриладиган пичоқ турлари пайдо бӯлди. Буни Навоий ва Бобур асарларига ишланган минатюралардан кӯриш мумкин. Кейинчалик пичоқнинг ӯзига хос мактаблари пайдо бӯлди. Фарғона водийси, Истаравшан, Ашт ва бошқа ерларда 20 га яқин пичоқнинг марказлари бӯлиб, улар ӯзининг ишлаш технологияси, шакли, ихчамлиги ва безаклари билан фарқ қилган.\nПичоқ Ӯрта Осиёда эркакларнинг энг зарур иш қуроли, безаги тариқасида фойдаланилган. Шунинг учун тожикистонликлар пичоқсозликни санъат даражасига кӯтаришган. Қадимда ҳунармандлар бир-бири билан бирикиб, бир маҳаллада яшаганлар ва маҳалла шу ном билан аталган. Ҳозир ҳам шундай маҳаллалар сақланиб қолган. Тожикистонда дастлаб ҳунармандчиликни ривожлантириш борасида вилоятларда артеллар ва ҳунармандлар тайёрлайдиган ӯқув юртлари очилган бӯлиб, бу ҳунар тури ёшларга ӯргатилади.\nИстаравшанлик ёш пичоқсоз Бахтиёр Иброҳимовнинг айтишича, олдинги пичоқлар дастаси суяклар ва ёғочдан тайёрланган. Пичоқсозликда темирчиликдаги каби ӯчоқ, дам сандон, босқон, эгов, болға ва бошқа асбоблар ишлатилади. Пичоққа ажратилган темир кесилиб, метал бӯлакчаси ӯтда қиздирилади. Сандонга қӯйиб, болға билан уриб тиғ чиқарилади. Сувга тиқиб олиб, кескирлиги оширилади. Бу жараённи сув бериш дейилади. Пичоқ пӯлатнинг қаттиқлигига қараб сув берилади. Сӯнгра уни ғиррага қистириб, катта эгов билан эговланади. Тиғи чархланади, лоққа қирраси бӯйлаб ишқалаб тиғ юзига сой (кома) очилади. Пичоқ қорамтир тусга кириши учун зок (суюқ модда) ка ботириб олинади, сӯнгра даста ӯрнатилади. Кейин бошқа операциялар бажарилади. Тожикистонда ишлаб чиқарилаётган пичоқлар фақатгина уй-рӯзғор ва хӯжалик иши учун эмас, балки миллий санъат асари даражасига кӯтарилиб, шу туфайли чет эл сайёҳлари учун совға сифатида ҳам қадрланади. Унинг ҳам пичоқлари сайёҳлар томонидан харид қилиниб, чет элларга совға сифатида олиб кетилгани қувонарлидир.\nҚадимда ҳар бир хонадон тӯрида пичоқ осиғлиқ турган. Шунингдек, келин янги хонадонга олиб келинганда “отнинг олди”да келинни бошлаб келган инисига пичоқ совға қилинган ёки чақалоқ ётган бешик бошига пичоқ қӯйиб қӯйилган. Бу анъаналар ҳозирда ҳам сақланиб қолган.\nТемирчилик қадимдан ривожланиб келган ҳунарлардан биридир. У ҳақда ҳатто кӯплаб ривоятлар мавжуд. Фирдавсий “Шоҳнома” сидаги қаҳрамонлардан бири темирчи Ковани эсланг. У душманни енгиш учун ӯткир тиғли қиличлар ясайди.\nЯна бир ривоятда келтирилишича, бир темирчи бемалол қизиган темирларни ушлар, лекин ҳеч қаери куймас экан. Бунинг сирини бир куни айтиб берибди. Темирчи йигит айни навқирон ёшлигида бир қизни севади, унга совчи қӯяди, лекин ота онаси бермайди. Чунки у тӯқ хонадоннинг қизи экан. Йиллар ӯтиб, йигитнинг ҳаёти яхшиланиб, қизнинг оиласи ёмон аҳволга тушиб қолади. Қизнинг ота-онаси очликдан вафот этишади.\nКунларнинг бирида эшик тақиллаб қолади. Темирчи эшикни очса, севган қизи ёрдам сӯраб турган бӯлади. Темирчининг нафси устунлик қилиб, унга шарт қӯяди, агар менинг айтганларимга рози бӯлсанг, ҳамма нарса сеники бӯлади,-дейди, аммо қиз рози бӯлмай, қайтиб кетади. Орадан вақт ӯтиб, қиз яна ёрдам сӯраб келади. Йигит яна талабини айтади. Қиз “Аллоҳдан уяламан”,-дейди ва кетади. Учинчи марта қиз эмаклаб келади ва нон сӯрайди. Йигит учинчи марта талабини қайтаради. Қиз йиғлаб, Худодан қӯрқишини айтади. Йигитнинг кӯнгли юмшаб, нон, овқат беради, ӯзининг худбинлигидан хижолат чекади. Қиз “Менга нону сув берган шу инсонни икки дунё ӯтида куйдирма, Аллоҳ”,-деб дуо қилади. Темирчи ишини давом эттираётиб, қӯлига чӯғ сачрайди ва уни куйдирмайди. Йигит ҳайрон бӯлиб шошилиб уйга кирса, қиз ӯлиб ётарди.\nБу таъсирли ривоятдаги қизнинг дуоси барча темирчиларга теккан дуо бӯлса ажаб эмас. Негаки бу ҳунар аҳли ҳар қандай обу ҳавода ҳам оловда темир тоблашади, пичоқ, кетмон, курак каби хӯжалик асбобларини тайёрлашади. Асли аштлик бӯлган, ҳозирда Ғафуров шаҳарчаси фуқароси Умаржон Рӯзибоев билан бӯлган суҳбатимизда шу нарса маълум бӯлдики, темирчилик уларга авлоддан-авлодга ӯтиб келаётган ҳунар экан. Умаржон темирчилик касбини отаси Ӯринбой Рӯзибоевдан, отаси эса бобоси Рӯзибой бободан ӯрганган эканлар. Умаржон ака асосан кетмон, ӯроқ, теша, жоду, доскалла, хаскаш, белкурак каби асбобларни ясаб сотишади. Шогирдлари Мавлонбой Азимжонов, Баҳодир Раҳмоновлар темирчилик сирларини ӯрганишмоқда. Қизиқиши ва ғайрати бор шогирд, 2-3 йил орасида бу ҳунарни мукаммал ӯрганиб олади,-дейди Умаржон Рӯзибоев биз билан суҳбатда.\n(Шу ӯринда Умаржон аканинг аштлик эканлигини эшитиб, машҳур ёзувчи Абдулла Қаҳҳорнинг болалиги эсимга тушиб кетди. Аслида Ашт ноҳиясининг Ашт қишлоғидан бӯлган Абдулла Қаҳҳор отаси темирчи бӯлганлиги сабабли Фарғона водийси қишлоқларига бориб, темирчилик қилишган ва ӯша ерларда қолиб кетишган).\nБобожон Ғафуров ноҳиясида Абдуфатто Сатторов, Жӯлибой Жумаев, Аввалбой Маматқулов, Абдухолиқ Темуров, Мубин Темуров, Абдумажид Зоидов каби ӯнлаб темирчилар фаолият юритишиб, улар юқоридаги хӯжалик маҳсулотларини ясаб, халқ эҳтиёжини қондирадилар.\nБуюк бобокалонимиз Алишер Навоийнинг “Фарҳод ва Ширин” достони қаҳрамони Фарҳоднинг шундай сӯзлари бор:\nОлиб туфроққаму кетгумдур охир.\nЯхшиямки, орамизда ӯз ҳунарини дариғ тутмайдиган устоз темирчилар бор. Улар ясаган кетмонсиз деҳқоннинг, тешасиз устанинг, пичоқсиз ошпазнинг иши битмайди.\nБугунги тезкор замонамизда ӯз миллий, қадимий ҳунарларини янада мукаммаллаштириб, эл мушкулини осон қилаётган темирчиларимиз темирни қизиғида босиб, ӯз меҳнатларидан шараф топиб юраверсинлар.


Саид Анвар. "Қуллуқ бўсин!" (ҳажвия) | www.ziyouz.uz\nБош саҳифа Ўзбек насри онлайн антологиясиСаид Анвар (1962)Саид Анвар. «Қуллуқ бўсин!» (ҳажвия)\n— Олим ёлғон тополмай қолса, ҳар замонда ростам гапириб туради!\nБу гап мени ўйлантириб қўйди: ҳақиқатан ҳам Олимжон ака шунақамикан?\n«Одам қанчалик кўп ёлғон гапирса, уни ёлғонга ишонтириш шунчалик осон бўлади», деган «доно» фикр ҳам хаёлимдан ўтди. Бу фикрларнинг қанчалиги рост, қанчалиги ёлғонлигини аниқлаш учун хат ёздим:\n«Ҳурматли Олимжон Усмонович!\nХалқаро Ожизлар жамияти Сизнинг халқ олдидаги катта хизматларингизни инобатга олиб, «Нексия» автомашинаси билан мукофотлашга қарор қилди. Бунинг учун сиз:\n1. Ҳақиқатан ҳам яхши кўрмаслигингизни тасдиқловчи шифокор хулосасини\n2. Тўрт томондан олинган 3Х4 хажмидаги олти дона суратингизни,\n3. Ожизлигингиз ҳақида маҳалла оқсоқолининг билдиргисини зудлик билан бизга йўллашингизни сўраймиз.\nЮқоридаги ҳужжатларни қанча тез жўнатсангиз, «Нексия»нинг уйингизга етиб бориши шунча жадаллашади.\nҲурмат билан, Халқаро Ожизлар жамиятининг раиси, Си Ку Хва».\nХат кетди. Натижасини бир ойдан кейин, қишлоққа бориб, Олимжон аканинг ўзидан эшитдим:\n«Хат келиб хотинни қўлига тушипти: икки қаторини ўқибоқ, шайтонлаб қопти! Мен ўғилларни ёнимга олиб, чўлга, шоли ўтоққа кетганман, нима қилишини билмай, Каримжоннинг уйига чопипти:\n— Акангизга Худо бериб қолди, чўлга бориб хабар беринг, яна кеч қоп ўтирмайлик! Духтирдан ўтиши, маҳалладан қоғоз олиши керак экан… Ҳа-а, расмам дейишипти, қайтишта Янгқўрғондан тушириб келарсиз…\nЎн гектарли ернинг еттинчи гектарида билимгача лойга ботиб шоли ўтоқ қилиб юриппан, биров чақиради-да! Қарасам, Карим! Қоғозни силкитиб бақиради, ҳеч нарса эшитмайман.\nКўнглим бир нарсани сезиб, шолипоядан чиқиб келдим. Энди мени танип бўмайди: эгнимда отамнинг эски кўйлак-иштони — бир томони йиртилип кетган, бир ёғи сўкилип… Иштон худди кир бўп қоладигандай, тиззагача шимарибам оганман. Шунчалик лойқага ботганманки, лойга тушган чойнакти қопқоғидай бўп, кўзим кўринади холос!\nКаримжон буларга парво қилмай, мени шартта қучоқлаб олди:\n— Қуллуқ бўлсин, домла, қуллуқ бўлсин! Машиналар муборак бўлсин!\nОлдинига хотиннинг пенсиясига латария қўшип берганди, ўшанга машина чиқиптимикан, деб унча суюнмадим: хотин ўлгунимча бошимда ёнғоқ чақарди-да, мен олиб берганман деп!\nКаримжон хатни ўқиб беровди, тугаппан-да! «Опчиқовир!» деппан.\nЁнимизда «Наврўз»нинг тижорати бор. Тижоратчи билан бир-икки матта шолининг ҳисобидан улфатчилик қлип, оғайни бўп қоганмиз. Каримжон ўтип, хатни кўрсатган экан, ярим қоп вино берип юборипти, барака топкир! Атрофимиздаги шоликорлар ёпирилиб келишди, тижоратчи ҳам бекор турмай, «Зовурнинг нарёғига ўтавер, Олимга Худо бериб қолди!» деб суюнчилаб турганми, йўлдан ўтган одам борки бари келди! Тортовриппиз, тортовриппиз… Бир вақти қарасам, машинада кетяппан. Уст-бошим ҳалиги аҳвол!\n— Тўхта! Бу туришда бормай, ювиниб олай, — дедим.\n— Э, ўзлари ювишади, — деди Карим.\n— Кўмишдан олдин-а? — дедим.\n— Йўқ. Донғингиз мағрибдан машриққача кетган. Машинани ювамиз деб келадиганлар кўп, олдин мени ювасизлар дейсиз-да!\nҚишлоққа кирип борсак, хи-и-ив, хотин ҳам бекор ўтирмай кўринган одам борки суюнчилаган шекилли, эшигимнинг таги тўйхонага айланип кетипти: супириб-сидирилган, сувлар сепилган, стулларни ҳам терип қўйишипти.\nБир паста «келди-келди» бўп кетти! Олдин мени иккитаси қўлимдан, иккитаси оёғимдан кўтарип ариққа отти. Хў-ўп ювишди! Хотин бўлғуси куёвига атап сарполар обқўйган экан, уни кийдиришти. Бир пайт:\n— Потиҳа қиворинг, потиҳа қиворинг! — деп қолишти.\n— Нимага? — деп қарасам, қассоп пичоғини қайрап, қўчқорнинг оёғини боғлап ўтирган экан.\nБу ёғи ке-е-етти!\nЭрталаб турсам, қўчқорнинг ҳаром ичак-човоғини кучугим тортқилап юрипти: битта қўйдан шу қопти холос — калла-поччасигача пиширип еп юборишипти, азаматлар!\n— Ҳамма оғайниларингиз келди-ю, — хотин бўшаган шишалар қоплар экан гап қилди, — Мухтор ўртоғингиз кемади. Нима ораларингдан бирор гап ўтканмиди?\nҲа-я, нимадир етишмагандай бўп турганди кечқурун, энди эсимга тушти: Мухтор кемаган экан. «Нимага кемади экан?» деп ўйлай кетдим. Уришганимиз йўқ, айтишганимиз йўқ… Эшитмай қолдимикан десам, қишлақти ярми уйимга кўчип келди-ю! «Бир гап бор!» деб дўкондан яримтани олиб, қўйинга солиб, Мухторникига отландим.\n— Кўча чиқяпс экан, маҳалла оқсоқолидан справка опкенг, расмга ҳам тушип қўйинг! — хотин ортимдан тайинлап қолди.\nОпам — Офтобхон олти ойдан буён касал, бир жойда бўп қоган. Эшигидан ўтаётип, «Кириб қўяй, қуллуқ бўсинга чиқолмай кўнгли ўксип ётгандир», деп уникига бурилдим.\n— Қуллиқ бўлсин, Олимжон! — у юзимдан ўпиб, кўз-ёши қилди. — Сени қадрингга етадиган ҳам чиқипти-да… Ҳа, эссиккина, отамиз, онамиз кўрмади бу кунларингни, қанчалар суюнишарди, суюнишарди…\nМениям кўнглим тўлип кетти. Унга қўшилмоқчи эдим, опам бурнини чуқур тортип, кўз-ёшини артип:\n— Энди, Олимжон, мени гапимга кирсанг, шу «Нексия» деганларини омагин! — деди қатъий.\nАнграйип унга қарадим.\n— Экта ўғлинг бор, — опам давом этти, — «Нексия» ўғилларингди ўртасида талаш бўлади. Ундан кўра пулини огин-да, эковига биттадан «Жигули» олиб бер!\nКасалнинг кўнгли ўксимасин деб, «Хўп», деп у билан хайрлашдим.\nМухтор мени жуда совуқ қарши олди. Қучоқ очиб табриклаш қаёқта, тилини учида зўрға, «Ке!» деп қўйди.\n— Олиймот бўлмай кеткир, маданиятни қачон ўрганасан!? Битта яримтани обориб, — қўйнимдаги ароқни хонтахта устига «тўқ» этказип қўйдим, — «Қуллуқ бўлсин, ўртоқ!» деп қўйсанг, асаканг кетадими!\n— Нимани қуллуқ бўсин дейман? — Мухтор пинагини бузмади.\nҲаққатанам аччиғим чиқип кетти. Учкўприкдан Мансур, Чақақишлоқдан Содиқ кеп табриклап кетти -ю, бу иягимнинг тагида турип қутламаса! Чўнтагимдан хатни олип, юзига урдим:\n— Мана буни ўқи, мана буни!\nЎқиди. Сал кулимсиради. Аммо «Қуллуқ бўлсин!» дейиш қаёқда.\n— Хатнинг адресини ҳам ўқидингми? — деп сўради.\n— Халқаро ожизлар жамиятидан келган хат, «Муштум»нинг конвертида келадими, кўрип туриппан бўлмай кеткир!\nКонвертга қараб… Олдин муштумчи укамнинг кулип турган юзи кўз олдимдан ўтти. Кейин ярим қоп вино, валишга осилган қўчқор, яшик-яшик ароқлар бир-бир айланип ўтаверди, ўтаверди! Ўнгга қарабам ўтаверди, чапга қарабам ўтаверди…\nЖа-а, маза қилип ўтирип, заҳар ичганда-а-ай ароқни ичдик. Кейин… Катта кўчадан кетсам, бирортаси «Қуллуқ бўлсин!» деб қоса, қўлоғининг тагига қўйип юбормай деп, чорвоқ билан уйга келиб олдим…»\n← Аввалги Аввалги Саид Анвар. Кўриб турибман (ҳажвия)\nКейинги → Кейинги: Саид Анвар. Ёнғоқ-ёнғоқ (ҳажвия)


ZiyoNET › Иқтидорли ёшлар › Абдураимов Беҳзод\nБулар - мустақиллик фарзандлари, менинг набираларимдир. Биз эккан истиқлол ниҳоллари бугун азим дарахтларга айланди. Улар кўзни қувонтириб, мана шундай ажойиб ҳосил бера бошлади. Буларнинг толеи, бахту иқболи ҳали олдинда. Она Ўзбекистонимиз каби фарзандларимизнинг ҳам келажаги буюкдир. Ислом Каримов\nБиз яшаётган мана шу тупроқда илоҳий бир ҳикмат бор. Буюкларга бешикдир бу замин. Улуғлар улғайган бу юртда. Бугун ҳам истеъдодлар туғилмоқда. Дунёни лол қолдирмоқда. Қайси бир соҳани олиб қараманг - илм-фан, маданият, спорт ёки санъат... барча-барчасида фахрланадиган, ғурурланадиган натижалар истаганча топилади.\nЖаҳон тафаккур тожини бошига кийган Рустам Қосимжонов, олимпиада ўйинлари ғолиби Муҳаммадқодир Абдуллаев, математика осмонида ўз фазосига эга Олимжон Эшматов, янги минерал кашф этиб, жаҳон минералларни номлаш ассоциацияси томонидан тан олинган Эркин Эгамбердиев, дунё мусиқасининг ёрқин юлдузи Беҳзод Абдураимов...\nУлар бугун Ўзбекистонимизнинг, халқимизнинг миллий бойлигидир.\nНима учундир кейинги вақтларда бир савол устида кўп бош қотираяпман. Нега мустақилликдан олдин адашиб чиқиб қолган битта-яримта номни ҳисобга олмасак, биздан чемпионлар, ғолиблар етишиб чиқмаган? Олдин ҳам спорт мактаблари, мусиқа ўқув юртлари, институтлар бўлган-ку. Нима учун иқтидорлилар, кучлилар Тошкентдан нарига ўта олишмаган?\nБу ёруғ дунйода бир ҳақиқат бор. Фақат озод одамгина буюк мақсадлар томон парвоз қилади. Фақат озод одамгина дунё билан баравар қадам ташлайди. Фақат ва яна фақат озод инсонгина жаҳонни ҳайратлантириб, ҳеч кимдан кам эмаслигини, кам бўлмаслигини намойиш қилиб яшайди.\nБеҳзод туғилиб ўсган оила бошқа ўзбек хонадонларидан фарқ қилмайди. Оила бошлиғи, марҳум физик олим Абдураззоқ Абдураимов фарзандлари орасидан машҳур инсон етишиб чиқишини орзу қилиб ўтди. Онаси Гулсун Абдуллаева мусиқа муаллими. Бу оилада тўрт фарзанд - икки ўғил, икки қиз вояга етди. Дилафрўз - Ўзбекистон давлат консерваториясини тугатган, фортепяно бўйича мутахассис. Бугунги кунда В.Успенский номидаги Республика махсус мусиқа академик лицейида ўқитувчи бўлиб ишлайди. Юлдуз эса шарқшунос. Жавлон шифокор. Беҳзод оиланинг кенжа фарзанди.\nОта-онанинг умид кўзлари Беҳзодга тикилганди. Бунинг сабаби бор, албатта. Улар тақдир тақозоси билан катта фарзандларига ўзлари хоҳлаган даражада эътибор беришолмади.\nБеҳзодни беш ёшида В.Успенский номидаги мактабга олиб боришди. Лекин қабул қилишмади. Бир йилдан кейин келишни маслаҳат беришди. Олти ёшидан бошлаб унга Ўзбекистонда хизмат кўрсатган ўқитувчи Тамара Попович дарс берди.\nЛекин шундай шарт қўйди: "Бир йил синаб кўраман, агар талабларимга жавоб беролса давом эттираман".\n1996 йилга келиб Попович истаги билан Гулсун опа ишини ташлашга мажбур бўлди. "Қуруқ нон билан сув ичсанг ҳам болангга алоҳида эътибор беришинг керак".\n1997 йил. Бахтга қарши Беҳзод касал бўлиб қолди. Бир йил давомида дарсларга қатнаша олмади. Попович ҳам, бошқалар ҳам ундан умид узишган эди. Лекин ёлғиз она тушкунликка тушмади. Уйда ўғли билан тинимсиз шуғулланди, бирга дарс қилди...\nЙил охирига бориб Беҳзод имтиҳонларни аъло баҳоларга топширди. Ҳайратини яширолмаган ўқитувчилари Гулсун опага, унинг саботига қойил қолди. Ҳа, Беҳзод етти ёшидаёқ ҳаётнинг кутилмаган зарбасини онасининг матонати билан енгиб ўтди.\nТамара Попович ҳар куни икки соат Беҳзод билан ишлади. Тез орада бу меҳнатлар ўз самарасини кўрсатди: истеъдодли ўқувчи саккиз ёшида оркестр билан концерт берди. Ўшанда у Мотсартнинг 28-концертини ижро этганди. Шундан сўнг ҳар йили Шопен, Чайковский, Брамс, Рахманинов концертлари ижрочисига айланди.\nТўртинчи синфга ўтганда устози Беҳзодга пианино бўйича етук мутахассис дарслари зарурлигини айтди. Унга фақат Москва консерваторияси профессори Лев Наумовгина қўшимча билим бериши мумкин экан. Ўшанда ҳозирги Маданият ва спорт ишлари вазирлиги Беҳзоднинг Москвага бориб келишига имконият яратиб берди. Олти-етти йил давомида у ҳар йили икки марта камида ўн кун Наумов ҳузурида бўлди, махсус дарс машғулотлари олди. Ўшанда профессор: "Унинг келажаги порлоқ, фақат ўз устида тинимсиз ишлаши керак", деган эди.\nБир куни Беҳзод Наумов билан машқ қилаётганда унинг хотини Гулсун опа билан суҳбатлашиб: "Беҳзод жуда талантли бола, лекин минг афсуски, у ўзбек"... Бу гапдан онанинг қалби қанчалик эзилмасин, яхши кунлар келишини умид билан, сабр-бардош билан кутди.\nЭндигина ҳаётга қадам қўйиб келаётган ёшларнинг онгига шундай фикрни сингдириш керакки, улар ўртага қўйилган мақсадларга эришиши ўзларига боғлиқ эканлигини, яъни бу нарса уларнинг собитқадам ғайрат-шижоатига, тўла-тўкис фидокорлиги ва чексиз меҳнатсеварлиги боғлиқ эканлигини англаб етишлари керак.\nБеҳзод икки марта Чайковский концертига борди. Икки марта ҳам уни иккинчи турдан қайтаришди. Ўқувчисига ҳамроҳлик қилган Попович афсус ва надомат билан у биринчи ўринга лойиқлигини, лекин ҳайъат аъзолари бошқаларнинг номини эълон қилганини айтди. Бу ҳол яна бир неча бор такрорланди. Ўз-ўзидан булар Беҳзоднинг руҳиятига қаттиқ таъсир қилди. Шундай танловлардан биридан қайтган ёш мусиқачи онасининг кўксига бошини қўйиб, йиғлаб юборди: "Мен ҳаммасидан яхши чалдим. Зал мени олқишлади. Лекин бошқалар ғолиб бўлди. Мен энди ҳеч қачон танловларга бормайман..."\nОна ҳам ўғли билан баб-баравар, балки ундан кўпроқ куюнарди. Ўғлига қарата: "Ўзингга олма, сенга қанчалик ноҳақлик қилмасинлар, барибир ҳақ ўз жойида қарор топади. Чунки ноҳақлик узоқ давом этмайди, ғолиб чиқмайди. Бир куни албатта меҳнатларинг ўз баҳосини олади", дея насиҳат қиларди.\nШундай дамларда она фарзандини оғир руҳий ҳолатдан чиқариб олиш йўлларини қидирарди. Беҳзод суратлар чизарди. Бугун ҳам Гулсун опа кўз қорачиғидай асраётган бу расмлардаги битта тасвир киши эътиборини тортади. Бу - Беҳзод чизган, юлдузларни кўзлаб кўкка интилаётган арғумоқ суратидир. Она эса ўғлининг уйдаги мўъжазгина пианиноси устига оёқларини баланд кўтариб, кишнаб турган от ҳайкалчасини қўйиб қўйди. Бу билан у боласига олдинга интилиш кераклигини уқтирганди.\n2002 йил 22 март куни 12 ёшли Беҳзод Ўзбекистон давлат консерваториясининг янги биноси очилишига бағишланган тантанада иштирок этди. Беҳзоддаги туғма истеъдодни пайқаган Президентимиз уни бағрига босиб, "Баракалла, ўғлим" деди. Бу ғамхўрлик мурғак қалбга катта парвозлар учун қанот, ўксиган кўнглига малҳам бўлди.\nЧунки ўшанда Беҳзоднинг отаси вафот этган, унинг бола тасаввури қайсидир маънода бўм-бўш қолганди. Мана шундай бир пайтда бу бўшлиқни юрт отасининг меҳри тўлдирди. Мамлакатимиз раҳбари эътибори сабаб Беҳзод ҳаётига янгиликлар, яхшиликлар, ғалабалар кириб келди.\nБеҳзод бир неча бор Россия, Япония, Қозоғистон, Италия (2001, 2003), Хитой (2002), Америка (2006), яна бошқа кўплаб давлатларда халқаро танловлар ғолиби, лицей ўқувчилари ўртасида биринчи бўлиб Президент стипендияси соҳиби, 2005 йилда "Келажак овози", 2008 йилда пианиночиларнинг халқаро "Корпус Крист" ва "Леннокс" танловлари мутлақ ғолиблигини қўлга киритди. Шу йили "Ниҳол" мукофотига сазовор бўлди. Жаҳон матбуоти саҳифаларида Беҳзоднинг номи тез-тез тилга олиниб, таниқли мутахассислар унинг ёрқин келажагидан башорат қила бошладилар.\nДунё унга интилмоқда\n2007 йилга келиб Беҳзоднинг олдида янги-янги довонлар пайдо бўлди. Бир куни Попович: "Мен Беҳзодга беришим мумкин бўлган билимни бердим. Буёғига энди у Лондон ёки Ню-Ёркка бориб ўқишни давом эттириши керак", деди.\nНомлари саналган шаҳарлардаги машҳур университетларга кириб ўқиш учун даъвогар 1-турда концерти ёзилган дискни юборади. Агар концерт маъқул келса, қабул комиссияси 2-босқичда абитуриентни чақириб имтиҳон олади.\nБир вақтнинг ўзида Беҳзодни АҚШ, Италия, Германия, Англия, Россия каби давлатларга ўқишга таклиф қилишди. У Американинг Канзас штатидаги Парк университетини танлади. Тақдир уни бу ерда асли ўзбекистонлик Станислав Юденич билан учраштирди. Шундан сўнг у бир-неча марта АҚШда ўтказилган халқаро танловларда ғолиб бўлди.\nБеҳзодга дунёнинг турли мамлакатларидан концерт бериш, конкурсларда қатнашиш таклифлари туша бошлади.\nНафақат Беҳзод, балки Ўзбекистон ғолиб бўлди\n2009 йил 18-28 апрел кунлари Лондондаги фестиваллар Қироллик саройида пианиночиларнинг ВИИ халқаро танлови ўтказилди. Унда дунёнинг 16 мамлакатидан келган юздан зийод 30 ёшгача бўлган кучли пианиночилар иштирок этди.\nТанловни Буюк Британия, Швейсария, Австрия, Финляндия, Испания, Австралия, Болгария ва Жанубий Кореядан келган мусиқа санъатининг таниқли намояндалари баҳолаб борди. Мазкур танловда ҳамдўстлик давлатларидан Ўзбекистон, Россия ва Беларус вакиллари иштирок этди.\nҲайъат қарорига кўра 3-ўринга италиялик Алессандро Таверна, 2-ўринга латвиялик Андрейс Осокинс, 1-ўринга эса ўзбекистонлик Беҳзод Абдураимов лойиқ топилди.\n...Танлов Низомига мувофиқ фестиваллар саройига йиғилган икки мингдан зийод томошабин ҳузурида аввал 3, сўнг 2-ўрин соҳибларининг чиқишлари тингланди. Шундан сўнг Лондон филармонияси оркестри жўрлигида Гран-при соҳиби Беҳзод Абдураимов саҳнага кўтарилди. Томошабинлар Беҳзодни гулдурос қарсаклар билан қаршилаб, ижро тугар-тугамас ўринларидан туриб, уни олқишладилар. Муҳташам санъат саройи ларзага келди. Ёш ижрочининг саҳнани тарк этишига қўймай, уни такрор-такрор қутлашди.\nСаҳнага нуфузли ҳайъат аъзолари чиқиб келади. Ҳайъат раиси Суламита Арановски аввал қуйи ўрин соҳибларини эълон қилиб, уларни тақдирлаб бўлгандан сўнг, залга қарата шундай деди: "Мен ҳозир сизларга биринчи ўрин соҳибини эълон қиламан. У - ўзбекистонлик истеъдод 19 ёшли Беҳзод Абдураимовдир".\nЭътиборли томони, жаҳон пианиночилари ўртасида ўтказиладиган биринчи бешликка кирувчи мазкур танлов ғолиби бўлиш ҳаммага ҳам насиб этавермайди.\nБу танловда нафақат Беҳзод, балки Ўзбекистон ғолиб бўлди! Жаҳон мусиқаси билимдонлари, қолаверса, бутун Лондон ўзбек ўғлони муваффақияти олдида лол қолди.\nЎз ҳайратини яшира олмаган С.Арановски Беҳзод қўлга киритган ғалабага, уни жаҳон пианиночилари орасида тутган ўрнига ҳамда Ўзбекистондаги пианиночилар мактабига юксак баҳо бериб, сўзининг охирида: "Беҳзод каби истеъдодлар юз йилда бир марта туғилади", деб уни бағрига босди.\nМайкл РИММEР, ёзувчи, журналист (Англия): - Беҳзод фавқулодда жуда истеъдодли. Келажаги порлоқ. Лондондаги улкан ютуғи унинг меҳнатсеварлиги ва тиришқоқлигидандир. Буюк инглиз ихтирочиси Т.Едиссон "Даҳо - бу 99 фоиз меҳнат, бир фоиз истеъдоддан иборат. Агар сен ўз устингда мунтазам ишлашни давом эттирмасанг, унда Аллоҳ инъом этган иқтидор ҳам сенга ёрдам беролмайди, ўз-ўзидан сўнади. Беҳзодда мақсадга эришишнинг икки муҳим қирраси мужассам: бу - интизом ва қатъиятдир. Лондондаги танловда Беҳзод дастурнинг биринчи бўлимини ижро этиб бўлганидаёқ томошабинлар унинг ажойиб ижросидан ҳайратга тушди. Ўшандаёқ кўпчилик унинг танловда ғолиб бўлиш имконияти жуда юқори эканлигини эътироф этди. Яқин келажакка назар ташлаган лондонлик классик мусиқа мухлислари эса ўзбекистонлик пианиночиларнинг яна кўпдан-кўп ғалабалари шоҳиди бўлишга умид билдиришмоқда.\nМаестро Владимир АШКEНАЗИ, Сидней симфоник оркестри дирижёри (Австралия): - Мен кўплаб халқаро танловлар ғолиблари билан мусиқа чалганман. Лекин ҳеч қачон Беҳзод ижроси даражасидагидек қониқиш ҳосил қилмаганман. Келажакда ҳам Беҳзодни ҳозиргидек камтарин бўлиб қолишини истайман. Мен Беҳзод камолга етган мамлакат Ўзбекистонга ва уни тарбиялаган устозларига миннатдорчилик билдираман.\nГ.СEНЙКОВА, таниқли мусиқашунос (Қозоғистон):\n- Беҳзодда Худо берган истеъдод ва нозик мусиқий тафаккур бор. Бошқалар йиллар давомида эришадиган имкониятларнинг кўпини у аллақачон қўлга киритиб бўлган.\n2009 йил 11 ноябр куни Канзас шаҳрида Беҳзод Абдураимов концерти бўлиб ўтади. Унда иштирок этган шаҳар мери дастур сўнггида ёш ижрочини қўллаб: "Келинглар бундан кейин ҳар йили 11 ноябрни шаҳримизда Беҳзод Абдураимов куни, деб эълон қилайлик", - деди.\n"Қўлларингни асра болам"\n- Беҳзод Лондондаги танловда қатнашишини менга айтмаганди, - дейди Гулсун Абдуллаева. - Қўнғироқ қилганимда "Иш билан бораяпман", деганди. Онам мени ўйламасин, деб шундай қилган. У ҳамиша биз учун қайғуради.\nОпалари, акасининг ўқиш ва ишлари билан қизиқади. Баъзан ўйлаб қоламан, аксинча бўлиши керак-ку. Биз катталар унга ғамхўрлик қилишимиз керак-ку.\nБеҳзод Америкага ўқишга борганида эндигина 17 ёшга кирган эди. Юборишга юбордим-у, ундан жуда хавотирландим. Лекин худога шукр, ўзини тутиб олди. Лондондаги муваффақиятидан сўнг ўнга яқин давлатларда бўлди.\nАвстралиянинг Сидней шаҳрида ўз дастурини намойиш этди. Маестро Ашкенази дирижёрлигидаги оркестр билан бирга икки ой давомида Осиё бўйлаб ўтказилган гастролда қатнашиб, Ўзбекистонимиз номини тараннум этди.\nЎғлим бугун қаерга бормасин, томошабинлар уни катта ҳурмат билан кутиб олаяпти. Беҳзод бу орада бир неча марта Лондоннинг ўзида ҳам концерт берди. Ўша кунлари томошага кирувчиларга чипта ҳам етмай қолди. Беҳзод Американинг турли штатларида ҳам катта концертлар ўтказди. Чунки Лондондаги танловдан сўнг биринчи ўрин соҳиби зиммасига дунё бўйлаб концерт ўтказиш мажбурияти юклатилади. ҳозир 2012 йилгача Беҳзод борадиган, концерт ўтказадиган мамлакат ва шаҳарларнинг номи аниқ. Шундай концертлардан бири шу йил майда Лондонда бўлиб ўтади.\nОктябр ойида эса Лондон филармонияси оркестри билан дебют тайёрлайди.\nЯқинда Беҳзод билан телефонда гаплашганимда, бадиий китоблар ўқиётганини, немис тилини ўрганаётганини айтди. 8 ёшли набирам Искандар Успенский номидаги лицейда ўқимоқда. ҳозиргача у ҳам бир неча танловларда иштирок этди.\nБеҳзод менга Искандар билан қаттиқроқ шуғулланинг, дейди. Насиб бўлса, набирам ҳам халқаро танловларда ғолиб бўлади.\nШу ўринда мен Беҳзод эришаётган барча ютуқларда устозларининг хизмати катта эканини алоҳида таъкидламоқчиман.\nТамара Попович цингари фидойи инсон олдида бир умр бош эгаман. Ажойиб мусиқа муаллими, фидойи раҳбар, марҳум Комил Зоиров ҳам Беҳзодга жуда кўп йўл-йўриқ кўрсатарди. Ўғлим яхши одамларнинг меҳр-мурувватидан баҳраманд бўлди. Фурсатдан фойдаланиб, маънавият жонкуярлари Эркин Козимовга ва Динара Содиқовнага ўз миннатдорчилигимни билдирмоқчиман.\nБеҳзод ҳар гал менга қўнғироқ қилганда Ўзбекистонни, Тошкентни соғинганини айтади. Худо хоҳласа, ёзда таътилга келади. У билан гаплашгандан сўнг ҳар гал қўлларингни асра, болам, дейман. У кулади. Совуқда қўлқоп кийиб юришини тайинлайман.\nПрезидентимиз таъкидлаганидек, мусиқа кўнгилни поклайди. Руҳни тетиклаштиради. Мусиқа мамлакатни, миллатни бир мақсад йўлида бирлаштиради. Дунёга танитади. Халқаро обрў-еътиборини янада юксалтиради.


РАМАЗОН ОЙИДА 10 МИЛЛИАРДЛИК ХАЙРИЯ ҚИЛИНДИ » O'zbekiston musulmonlar idorasi Qashqadaryo viloyati vakilligi rasmiy sayti\n1442 йил 08 Зулқаъда | 2021 йил 17 июнь, Пайшанба.\nРАМАЗОН ОЙИДА 10 МИЛЛИАРДЛИК ХАЙРИЯ ҚИЛИНДИ\n11-05-2021, 18:53 56 Ўқиш режими + -\nРамазон саховат ойи ҳам. Бу улуғ ойда қилинган хайрияларга ўндан етти юз баробаргача ва ундан ҳам кўпайтириб берилади. Шу боис мўмин-мусулмон халқимиз бу мавсумда бошидан то охирига қадар хайрия ишларини кўпроқ қилишга шошилади. Имом-хатиблар ҳам бу ойда саховатпеша инсонларни хайриялар қилиб улкан ажру савоб олиб қолишга тарғиб қилади, эҳтиёжманд оилаларга далолат қилиб ҳақдорларнинг кўнглини обод қиладилар.\nЖорий йил Рамазон ойида ушбу анъана янада кенг қулоч ёзди. Бу муборак мавсум давомида Имом-хатиблар ва саховотпеша инсонларнинг яхшилик йўлидаги ҳамкорлиги натижасида юртимиздаги бир неча ўн минглаб эҳтиёжманд оилалар, “Мурувват” ва “Саховат” уйларига, шифохоналардаги ҳақдорларга 10 миллиард 35 миллион сўмдан ортиқ озиқ-овқат, кийим-кечак ва бошқа турдаги хайриялар етказиб берилди. Албатта, бу хайрия ишларининг ҳаммаси эмас. Маҳфий тутилган, ҳисобга киритилмаган хайриялар бундан ҳам кўп. Имом домлаларимиз мушкули бор, кўнгли синиқ, қўли юқа кишиларга моддий хайрияларни улашиш баробарида уларнинг кўнглини ширин сўз билан кўтариб, ҳақларига дуои хайрлар қилдилар.\nҚуръони каримда марҳамат қилинади: “Эҳсоннинг мукофоти фақатгина эҳсондир” (Ар-Роҳман сураси, 60-оят). Яъни, яхшиликнинг мукофоти фақатгина яхшиликдир. Ояти каримадаги биринчи яхшиликни бандалар қилади. Унинг ичига барча эзгу ишлар киради. Иккинчи яхшилик эса Аллоҳ таоло яхшилик қилувчиларга берадиган жаннатдир.\nАнас розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: “Энг афзал садақа Рамазонда қилинган садақадир”. Имом Аҳмад ва “Сунан” соҳибларининг баъзиларидан қилинган ривоятда: “Ким бир рўзадорга ифторлик берса, у учун у (рўзадор)нинг ажридан ҳеч нарса камаймаган ҳолатда бўлади (ёзилади)”, деганлар.\nЭслатиб ўтамиз, имом-хатиблар ташаббуси билан Рамазоннинг илк ҳафтасида қарийб 2 миллиард, икки ҳафтасида 4 миллиард сўмлик сўм хайрия қилингани ҳақида хабар бергандик.\nАллоҳ таоло улуғ ойда қилинган хайрияларни даргоҳида қабул қилиб, ажру мукофотини янада кўпайтириб берсин, бундай хайрли ишларни бардавом қилсин!\nРасулуллоҳ соллаллоҳу алайҳи васаллам ёш болаларга қандай муносабатда бўлганларини биласизми?\nОЛИМНИНГ ЎЛИМИ – ОЛАМНИНГ ЎЛИМИ\nФақат Рамазончи бўлишдан эҳтиёт бўлинг! (7-мақола)\nМУФТИЙ ҲАЗРАТЛАРИ ЎЗИГА ХОС УСЛУБДА ҚУРИЛГАН МАСЖИДДА НАМОЗХОНЛАР БИЛАН ДИЛДАН СУҲБАТ ҚУРДИЛАР\nЙЎЛ ҚОИДАСИ-УМР ФОИДАСИ\n“СУНАН АТ-ТЕРМИЗИЙ”НИНГ САНАДЛАРИ\nАЁЛИМГА: "РУХСАТСИЗ УЙДАН КЕТСАНГ, 3 ТАЛОҚСАН", ДЕДИМ. ШУ ЛАФЗИМНИ ҚАЙТАРИБ ОЛСАМ БЎЛАДИМИ?\nМАШИНАДА ЎТИРИБ НАМОЗ ЎҚИШ МУМКИНМИ?\nДУНЁДАН ЎТГАН ОТА-ОНАМ НОМИДАН ҲАДЯ, ЭҲСОН Ё САДАҚА ҚИЛСАМ БЎЛАДИМИ?\nТАКФИР – МУСУЛМОН УММАТИ БИРЛИГИГА РАҲНА СОЛУВЧИ ТАҲДИДДИР!


Контрафакт ва қалбакилаштирилган маҳсулотлар олиб кирилишини қандай тўхтатиш мумкин: божхона назорати - Anhor\nAnhor Все посты Контрафакт ва қалбакилаштирилган маҳсулотлар олиб кирилишини қандай тўхтатиш мумкин: божхона назорати\nМатериалнинг биринчи қисмида биз хуфия импорт муаммолари мавзусини очиб беришни бошлагандик. Бу ерда контрафакт ва қалбакилаштирилган маҳсулотлар импорти ва экспортида қонунбузарликларнинг олдини олиш бўйича самарали механизмларни яратиш муҳим роль ўйнайди.\nБожхона назорати ва интеллектуал мулк объектларининг божхона ҳимояси чораларини қўллаш\nТовар белгиларидан ёки уларга адаштириш даражасида ўхшаш бўлган белгилардан ноқонуний фойдаланилган товарлар, этикеткалар ва ўрамлар контрафакт ҳисобланади. Шунингдек, агар товарларни ишлаб чиқаришда муаллифлик ва турдош ҳуқуқлар бузилган бўлса, бундай товарлар контрафакт ҳисобланади.\nОригинал товарни имитация қилувчи маҳсулотларни ва ҳуқуқ эгасининг розилигисиз айланмага киритилган оригинал товарларни олиб кириш товар белгилари эгаларининг ҳуқуқларини бузиш ҳисобланади. Хавф шундаки, импорт маҳсулот кўриниши остида контрафакт, қалбаки ва сохта маҳсулот олиб кирилиши мумкин.\nИнсофсиз импортчилар оригинал товар ва контрафакт товарни аралаштириши ҳамда уни мутлақо қонуний равишда сотиши мумкин.\n2021 йил апрелида янги таҳрирдаги Ўзбекистон Республикаси Божхона кодекси кучга кирганига беш йил бўлади, унда илк бор интеллектуал мулкка бўлган ҳуқуқларнинг божхона ҳимояси чоралари ҳамда Интеллектуал мулк объектларининг божхона реестри (ИМОБР)ни жорий этиш кўзда тутилган. Ушбу ҳуқуқий механизм интеллектуал мулкка бўлган ҳуқуқлар бузилиши билан ишлаб чиқарилган ёки олиб кирилган контрафакт товарларнинг олиб кирилишига қарши курашиш учун жорий этилган.\nИМОБР жорий этилгунга қадар ҳуқуқ эгалари контрафакт товарларнинг ноқонуний олиб кирилиши ва чиқарилиши амалга ошиб, товар бозорда сотилганидан кейин ҳуқуқлар ҳимояси бўйича мурожаат қилишлари мумкин. Товар белгиларининг эгалари фақат судга мурожаат қилиш йўли билангина контрафакт товарларнинг кейинги олиб кирилишига тақиқ қўйишни талаб қилишлари мумкин.\nЭнди интеллектуал мулк объектларига бўлган ҳуқуқлар бузилганлиги белгиларига эга товарлар аниқланганида, божхона органи божхонада расмийлаштириш ишларини ва товарнинг эркин айланмага чиқишини тўхтатиш ҳуқуқига эга.\nБу янгилик ҳуқуқ эгалари ва интеллектуал мулкни ҳимоя қилиш соҳасида фаолият кўрсатаётган профессионаллар томонидан яхши қабул қилинди. Божхона ҳимояси чораларини қўллаш учун ҳуқуқ эгалари интеллектуал мулк объектини, максимал киритиш муддати билан (3 йил) , ИМОБРга киритиш процедурасидан ўтиши зарур. ИМОБР фаолият кўрсатаётган пайтдан бошлаб унга асосан хорижий ҳуқуқ эгалари томонидан 200 дан ортиқ товар белгиси киритилди.\nИМОБР фаолият кўрсатаётган беш йил давомида аниқланган ва тўхтатилган контрафакт товарлар натижалари ёки ҳажмлари ҳақида бирортаям ҳисобот чоп этилмаган. Бунинг сабаби оддий – ушбу давр ичида интеллектуал мулкка бўлган ҳуқуқларни ҳимоя қилиш чораларини самарали қўллашга тўсқинлик қилаётган муаммолар аниқланди.\nБожхона органларининг интеллектуал мулк соҳасидаги экспертизасининг паст даражаси ИМОБРни самарали қўллаш учун асосий тўсиқ ҳисобланади. Божхона назоратини амалга оширишда контрафакт маҳсулотни аниқлаш бўйича тавсиялар ва методикалар мавжуд эмас.\nБожхона ҳимоя чораларини самарали қўллаш интеллектуал мулкка бўлган ҳуқуқларни амалга оширишнинг асосий жиҳатларини тушунишни, нима интеллектуал мулк объекти эканини, қайси белгилар интеллектуал мулкка бўлган ҳуқуқлар бузилишидан далолат беришини тушунишни талаб қилади.\nШунингдек, жорий қонунчилик бўйича божхона декларациясида товар белгисининг кўрсатилиши импортчи учун мажбурият ҳисобланмайди, бу ҳуқуқбузарликни аниқлашни қийинлаштиради.\nМеханизмнинг яна бир муаммоли жиҳати – божхона органи фақат интеллектуал мулк объекти эгасининг аризаси асосида интеллектуал мулкка бўлган ҳуқуқлар бузилиши белгиларига эга товарларни тўхтатишга ҳақли. Божхона кодекси аризада қуйидаги маълумотлар рўйхатини кўрсатиш мажбуриятини юклайди:\n· ҳимоя қилиш учун ариза берилаётган интеллектуал мулк объектларини ўз ичига олган товарлар тавсифи;\n· ҳуқуқ эгасининг фикрича, унинг интеллектуал мулкка бўлган ҳуқуқларини бузаётган товарлар тавсифи, божхона органлари бундай товарларни аниқлай олиши учун уни батафсил кўрсатиш керак (агар ҳуқуқ эгаси ёки унинг ваколатли вакили шундай маълумотларга эга бўлса);\n· тахминий ҳуқуқбузарликни аниқлашга кўмаклашувчи бошқа ҳар қандай ахборот (ишлаб чиқарувчи, экспортчи, импортчи ёки юкни олувчи ҳақидаги, товарларнинг божхона чегараси орқали эҳтимолий ўтиш жойи ва санаси, транспортировка ва ўрам турининг ўзига хос хусусиятлари, товар жойлашган манзил ёки у етказилиши режалаштирилаётган манзил ҳақидаги маълумотлар).\nБожхона органининг жорий амалиёти аризада ишлаб чиқарувчи, экспортчи, импортчи ёки юк олувчи ва ҳоказолар ҳақидаги маълумотларни ҳимоя қилиш чораларини қўллаш ҳақидаги маълумотларни кўрсатиш талабига асосланган.\nБунда ҳуқуқ эгаси юқорида кўрсатилган маълумотларга эга бўлолмаслиги эътиборга олинмайди. Амалдаги ИМОБР механизми ҳуқуқ эгасидан келажакни кўра олувчи шахсга айланишни ва тахминий товарлар импорти ҳақидаги маълумотларни олдиндан тақдим этишни (башорат қилишни) талаб қилади. Аризада маълумотлар бўлмаганида, божхона органи ҳимоя чораларини қўллашни ва контрафакт товарларни тўхтатишни рад этади.\nШу ерда бутун дунёда божхона чоралари контрафакт товарларнинг эҳтимолий олиб кирилишининг олдини олиш учун жорий этилганини ва қўлланишини таъкидлаш жоиз, чунки божхона ҳужжатларини расмийлаштириш ва товарларни эркин муомалага чиқариш ишлари айнан божхона органи томонидан амалга оширилади. Бунинг устига божхона органи товарлар олиб кирилиши, импортчилар, экспортчилар, ўтказиш жойлари ва саналари ҳақидаги ёпиқ бўлган маълумотларнинг ягона сақловчиси ҳисобланади.\nКўпгина мамлакатларида интеллектуал мулк объектининг ИМОБРга киритилиши ҳимоя чораларини қўллаш ва ҳуқуқбузарлик белгиларига эга товарларни тўхтатиш учун етарлича асос бўлиб хизмат қилади.\nБу ерда боши ва охири йўқ занжир вужудга келади – ҳуқуқ эгаларидан уларда умуман мавжуд бўлмаган маълумотларни талаб қилишади. Натижада, чоралар кўриш ҳақидаги ариза ижро учун қабул қилинмайди, Ўзбекистонда расмий йўл билан ахборот олиш эса деярли имконсиз.\nМасалан, етказиб берувчилар, импортчилар ва олиб кирилган муайян маҳсулот ҳажми ҳақида билишнинг имкони йўқ. Бу ахборот махфий ҳисобланади, бироқ бу иқтисодий ахборотни чеклаш учун оқилона сабаблар йўқ. Ҳолбуки, қонунга кўра муайян тоифадаги импорт товарларни маркировка қилганда импортчи кўрсатилиши керак.\nБу ахборот очиқ бўлиши лозим, чунки у давлат органи томонидан тўпланади ва, масалан, у ёки бу маҳсулотни маҳаллийлаштириш иқтисодий жиҳатдан мақсадга мувофиқ эканини баҳолаш ва бозорда рақобат даражасини тушуниш учун иқтисодий аҳамиятга эга.\nТажриба ўтказиб кўринг: Давлат божхона қўмитасига 2020 йил учун бирор-бир маҳсулотнинг олиб кириш ҳажмлари ва импортчиси ҳақидаги савол билан мурожаат қилишга уриниб кўринг. Ахборот тафсилотларсиз ва импортчини кўрсатмаган ҳолда, фақат олиб кириш бўлгани ёки йўқлиги ҳақида тақдим этилади.\nБожхона органи интеллектуал мулкка бўлган ҳуқуқлар ҳимоясини ташкиллаштиришда алоҳида ролни амалга оширишга чақирилган, чунки фақат у чегарада контрафакт маҳсулот ўтганлиги фактини биринчи бўлиб қайд этиши ва ҳуқуқбузарликнинг олдини олиши мумкин.\nБу роль қонунчиликдаги камчиликлар бартараф этилмагунича тўлақонли амалга оширила олинмайди, божхона органи эса ўзининг контрафакт маҳсулот кириб келишининг олдини олиш бўйича ваколатларида чекланган.


Суҳбатлар | Страница 11 из 27 | www.ziyouz.uz\nБош саҳифа Суҳбатлар (11)\nЧоп этилган 22.01.2016 МуаллифZiyouz.uz\nЁзувчи Собир Ўнарни “Чамбилбелнинг ойдаласи”, “Дунё шундоқ турурму?”, “Бибисора”, “Ака-укалар” сингари бир қанча қисса ва ҳикоялари орқали ўз оҳанги, ифода йўсинига эга бўлган истеъдодли адиб сифатида биламиз. Унинг асарларидаги кенглик, хулқ-атворнинг бениҳоя ўзбеконалиги, табиийлигидан завқ туямиз. Гоҳо муаллиф ва қаҳрамонлар давоми…\n17 январь куни Тошкент шаҳридаги “Китоб олами” марказида Ўзбекистон халқ ёзувчиси Тоҳир Маликнинг “Ҳилол-нашр” нашриётида чоп этилган “Меҳмон туйғулар”, “Фалак”, “Зулмат салтанати” китобларининг тақдимоти бўлиб ўтган эди. Учрашувда Тоҳир Малик мухлисларнинг саволларига атрофлича жавоб бериб, қимматли маслаҳатлар бердилар. Қуйида ана давоми…\nАтоқли болалар шоири Турсунбой Адашбоевнинг китоблари, дарсликларда босилган асарлари деярли барча ўзбек хонадонига кириб борган. Шоир узоқ йиллардан бери болалар учун ижод қилади, уларга атаб хрестоматиялар, антологиялар тузади, таржималарни амалга оширади, ҳатто пародиялар ёзишга ҳам вақт топади. У ҳали-ҳануз адабиётимиз давоми…\nЧоп этилган 09.01.2016 09.01.2017 МуаллифZiyouz.uz\n— Муҳтарам муфтий ҳазратлари, Сиз Ўрта Осиё ва Қозоғистон мусулмонларининг талабига биноан ана шу обрўли ташкилотга демократик йўл билан сайланган биринчи диний раҳбарсиз. Бундан кўриниб турибдики, Сиз ўз қавмларингиз ҳаёти билан яқин танишсиз, уларнинг кайфияти ва умидларини пайқаб оласиз. Уларнинг давоми…\nЧоп этилган 07.01.2016 06.01.2017 МуаллифZiyouz.uz\n— Ўтган йигирма йил мобайнида бошқа соҳаларда бўлгани каби адабиётимизда ҳам туб ўзгаришлар, янгиланишлар бўй кўрсатгани сир эмас. Бу жараён бугунги кунда ҳам тез ва изчил давом этаётир. Адабий жараён билан қадам-бақадам юриш, янгиликларни ўз вақтида илғаш ва таҳлил этишга давоми…\nЧоп этилган 30.12.2015 06.01.2017 МуаллифZiyouz.uz\nБугун биз халқимиз неча асрлардан буён орзу қилган ҳуррият замонида яшаяпмиз. Озодлик туйғуси қалбларни нурафшон этса-да, лекин инсоний муаммолардан ҳалигача холи бўлолганимиз йўқ. Хўш, бугунги эркин одам ўз ҳурлигини еб-ичиш, мол-мулкка ружў қўйиб яшаш деб биладими ёхуд ўз келажаги, халқининг давоми…\nЧоп этилган 23.12.2015 МуаллифZiyouz.uz\nДўсти кўп одамнинг қаноти қайрилмайди, дейишади. Аммо дўстлар ҳам ҳар хил бўлади. Кимдир мол дўст, кимдир жон дўст. Аммо инсон учун шундай содиқ дўст борки, у китобдир. Дарҳақиқат, китоб билан ошно тутинган одам ҳаётда кам бўлмайди, маънавияти юксак бўлади. Биз давоми…\nШойим Бўтаев: “Эл қиёфаси… кучли шахсларда ва миллий характерларда намоён бўлади” (2009)\nЧоп этилган 16.12.2015 МуаллифZiyouz.uz\nБугунги дунё ранг-баранг ва серқатламли, у вақт ва макон ҳудудларида ҳам турфа нисбий тушунчаларни намоён этиб бормоқда. Бу жараёнда ҳар бир халқ, ҳар бир миллат миллий маънавияти, маданияти, ўлмас қадриятлари билан умуминсоний тамаддунлар ривожига улуш қўша олади. Глобаллашув ва оммавий давоми…\n— Эшитяпсизми, Ҳалима опа, хонанда куйлаяпти. Шоир қалби нидо қиляпти: …Оқибатни ё-ёд этиб, ҳайро-он ўзинг, Ҳайро-о-он ўзинг! Мен ҳам ҳайронман. Қўшиқ кишининг ҳаёлот қамровини кенгайтиради. Фикрлар жиловини эркин қўясиз. Айни туйғулар камондек таранг тортилган лаҳзаларда шеър яратилса не ажаб! Ҳар давоми…\nБугунги кунда дунёнинг машҳур ёзувчиларидан бири бўлган Пауло Коэльонинг асарлари жаҳондаги 140 мамлакатнинг миллионлаб адабиёт мухлислари томонидан севиб ўқилмоқда. 1947 йилда Бразилиянинг Рио-де Жанейро шаҳрида туғилган адиб ўтган асрнинг 90- йилларида яратилган «Алкимёгар» ва «Бешинчи тоғ» романлари билан катта шуҳрат давоми…\n11-саҳифа. Жами: 27Боши«78910111213141516»Охири


Роналду суперрекорд соҳиби ёхуд Месси энди нима қилади?\n19 декабрь, 2016, 00:04\n"Реал" етакчиси Криштиану Роналду клублар ўртасидаги жаҳон чемпионати финалида “Кашима Антлерс” жамоаси дарвозасига учта тўп киритиб, Мадрид клуби таркибида энг кўп гол уриш бўйича ўз рекордини янгилади.\nАйни пайтда Роналдунинг "Реал" таркибида киритган голлари сони 378 тани ташкил этмоқда ва яқин ўн йиллар ичида бу рекорд янгиланмаслиги аниқ. Қолаверса, Криштиану хали яна беш йил "Реал" таркибида тўп суради ва бу кўрсаткич мунтазам янгиланиб бораверади.\nТўпурарлар баҳсида Роналдудан кейинги ўринларни эгаллаб турган футболчиларнинг аксарияти фаолиятини якунлаб бўлган. Хусусан, иккинчи поғонада жой олган Рауль ҳисобида 323 та, учинчи ўринда қайд этилган Альфредо ди Стефанода эса 307 та гол бор. Шунингдек, қолган тўпурарлар - Ференц Пушкаш 242, Уго Санчес 208, Франсиско Хенто 179, Пирри ва Эмилио Бутрагеньо ҳисобида 171 тадан гол бор.\nАйни пайтда тўпурарлар рўхатидаги мавқеини фақатгина Карим Бензема яхшилаб олиши мумкин. Франциялик ҳужумчининг “Кашима Антлерс” дарвозасига киритган тўпи "Реал" сафидаги 171-гол сифатида қайд этилди ва Бензема кучли ўнликда бормоқда.\nБундан ташқари, клублар ўртасидаги жаҳон чемпионати финалида киритилган учта гол Криштиану Роналдуни халқаро мусобақаларда энг кўп гол урган футболчига айлантирди. Роналду бу кўрсаткич бўйича голларини сонини 103 тага етказиб олди. Аввалги рекорд "Барселона" етакчиси Лионель Мессига тегишли бўлиб, аргентиналик суперфутболчи халқаро турнирларда жами 101 та гол урган эди.\nДемак буёғига тўпурарлик бўйича Криштиану Роналду ва Лионель Месси рақобати янада қизғин тус олади.


Энди карантинга ёпилган ОТМлар йил охиригача онлайн тизимда ўқийди - EFFECT.UZ\nЭнди карантинга ёпилган ОТМлар йил охиригача онлайн тизимда ўқийди\n. 15:37 | 10.05.2021\nЭнди карантинга ёпилган ОТМларда ўқув жараёнлари ўқув йили охирига қадар масофавий тарзда ташкил этилади. Бу ҳақида Олий ва ўрта махсус таълими вазири видео селекторда айтиб ўтди.\nКарантин сабабли 14 кунлик онлайн таълим деган тизим бўлмайди. Университет раҳбариятининг тегишли топшириғига биноан олий таълим муассасаси барча талабалари билан ўқуй йили якунига қадар онлайн ёки анъанавий тизимга ўтади.\nМаълум бўлишича, эндиликда ҳеч қандай гибрид тизим бўлмайди. Хусусан, гуруҳ ёки факультетлар миқёсида 14 кунлик онлайн таълимга чиқиш йўқолади, бу масалани ОТМ миқёсида ҳал этилади.\nЭслатиб ўтамиз, бундан олдин ЎзЖОКУ, Молия институти ва яна бир нечта университетлар йил охиригача онлайн тизимга ўтди.\n"Насаф"нинг ОФКдаги тақвими\nМактаб дастуридаги икки фан бирлаштирилади. Янги дарсликда уйга вазифалар мавжуд эмас\n«Ислом Каримовга суиқасд» иши бўйича судланган 5 нафар шахс оқланди\nТокио-2020: Бугун курашга киришган ўзбекистонлик 10 нафар спортчи омадсизликка учради, фақатгина бир нафар спортчи қолди\nТокио2020-Велоспорт: Муроджон Холмуродов 64-ўринни эгаллади


Бурун шаклига қараб, характерингизни аниқлаймиз - 18 Марта 2017 - www.SheJoT.CoM\nГлавная » 2017 » Март » 18 » Бурун шаклига қараб, характерингизни аниқлаймиз\nБурун шаклига қараб, характерингизни аниқлаймиз\n1. Узун, бир текис бурун. Ён қаноти деярли текис, учи эса пастга қараган бўлади. Кўпинча узун бурунли инсонлар, жуда қизиқувчан, оптимист бўлишади. Улар ўзгаларга ёрдам беришга доим шайлар. Шунингдек узун бурунли инсонлар атрофидагиларда қизиқиш уйғотади. Улар ҳақида яна бир маълумот: ҳар қандай муаммога ечим топишга усталар.\n2. Грекча бурун. Шаклан ингичка, узун ва тўғри тузилган. «Грек»лар ҳар доим ҳам диққат марказида бўлишни истамайдилар. Улар жуда тежамкор ва яқинларига содиқдирлар. Бундай бурун эгалари ўз туйғулари ҳақида гапиришга қийналадилар, шунинг учун бундай инсонлар одамови кўринишади.\n3. Қайрилма (илмоқсимон) бурун. Бу турдаги бурунни кўпчилик қуш тумшуғига ўxшатади. Буруннинг ён қаноти эгилган, учи эса пастга қаралган бўлади. Қайрилма бурун эгалари янгилик яратишга ўч ва фидокор кишилардир. Улар ўз принципларини эҳтирос билан ҳимоя қилишга тайёр туришади. Мақсадларига эришиш учун эса таваккал қилишдан чўчишмайди.\n4. Аркали бурун. Унинг кўриниши қайрилма бурунга жуда ўxшайди, аммо учи қирралироқ. Бундай бурун эгалари зўр ташаббускорлар. Улар ўз ишларига доимо хақгўйлик ва маъсулият билан ёндашадилар ва зарур чўққиларни доимо забт этадилар.\n5. Тугмача бурун. Жуда кичкина ва бежирим бурун. Энг кенг тарқалган бурун тури. Тугмача бурунлилар ҳар қандай қарорни ўзлари қабул қилишади. Атрофдагиларга ёқишга ҳаракат ҳам қилишмайди. Улар жуда кучли феъл-атворга эгалар. Уларни гапдан кўра қилинган иш қизиқтиради. Деярли ҳар доим истаганларини қўлга киритадилар.\n6. Тўғри бурун. Бурун кўриниши жуда тўғри, учи озроқ юмалоқ, тешиклари эса катта. Бундай инсонлар мустаҳкам, қаттиқ ва жиддий феъл-атворли шу билан биргаликда жуда эҳтиросли ва жўшқин шахсдирлар. Уларнинг жахлои бурун учида туради. Аммо тезда ҳовурларидан тушишни ҳам билишади.\n7. Ботиқ бурун. Бурун юқори қисмида катта бўлмаган бўртиқ бўлиб , бундай бурун эгаларини орамизда кўплаб учратиш мумкин. Саҳий ва ўзгалар муаммосини ҳал қилиш истаги кучли эканлиги билан ажралиб турувчи бу тоифа кишиларни хафа қилиш осон.\n8. Қийшиқ бурун. Номи ёқимсиз бўлишига қарамай мазкур бурун соҳиблари юмшоқфеъл, қалби эса меҳр-муҳаббатга лиммо-лимдир. Бурун юқори қисми қайрилган, учи эса юмалоқланган бўлади. Улар ҳар бир қилаётган ишларига жуда эътиборлидирлар. Энг яxши суҳбатдош, дўст ва шериклар айнан қийшиқ бурунли инсонлар ҳисобланади.\nКатегория: Foydali maslahatlar / Полезны советы | Просмотров: 628 | Добавил: iphone | Теги: Yangilik, newsuz, uznews, xabarlar, habarlar, новости, yangiliklar, ahborot, news | Рейтинг: 0.0/0


Жомбойда халқ кутубхонаси очилди - zarnews.uz\nЖомбой туманининг Кўкгумбаз маҳалласида жойлашган маданият ва аҳоли дам олиш маркази қошида халқ кутубхонаси ташкил этилди.\nПрезидентимиз томонидан илгари сурилган беш ташаббуснинг бири ёшлар ўртасида мутолаа маданияти ва китобхонлик кўникмасини шакллантириш ҳисобланади. Ушбу лойиҳа бўйича нафақат марказий шаҳарлар, балки чекка ҳудудларда ҳам кутубхоналар ташкил этилаётгани қувонарли.\nКўкгумбаз маҳалласи туманимиз марказидан бир мунча узоқ бўлиб, яқин атрофда мақтангулик ахборот-ресурс маркази йўқ. Шу маънода бошланган ушбу хайрли ташаббуснинг аҳамияти катта.\nКутубхона фаолияти учун маданият ва аҳоли дам олиш марказидан 2 та хона ажратилган. Стол-стул, замонавий компьютерлар жамланмаси билан таъминланган. Бир сўз билан айтганда, китобхон ёшлар учун барча зарур шароитлар бор.\n– Ушбу соҳада қирқ йилдан ортиқ фаолият юритдим, – дейди кутубхона раҳбари Гулнора Турсунқулова. – Янги ташкил этилган кутубхонамизнинг ўзига хослиги бу ерда нафақат бадиий асар, балки ижтимоий-сиёсий, ҳуқуқий адабиётлар, тикувчилик, санъат, тиббиёт каби ўнлаб соҳаларга оид китобларни ҳам топиш мумкин. Болалар адабиёти рукнига алоҳида эътибор қаратганмиз.\nАйни пайтда кутубхона фондини 1200 дан ортиқ адабиётлар ташкил этмоқда. Аҳоли ўртасида кутубхонани бойитиш бўйича хайрия акцияси ўтказиш ҳам режалаштирилмоқда.


Уммон султони вафот этди\nЖаҳон 07:38 / 11.01.2020 67404\nУммонда султон Қобус бин Саид вафот этди, дея хабар бермоқда Reuters Форс кўрфази соҳилида жойлашган мамлакатнинг оммавий ахборот воситаларига таянган ҳолда. Султон 79 ёшда эди.\nСултоннинг тахтини эгаллаш борасида мушкул вазият юзага келиши мумкин, чунки унинг бевосита ворислари йўқ. Шунинг учун ким янги султон бўлиши ҳақида қарор унинг оиласи аъзолари томонидан уч кун ичида қабул қилинади. Агар бу амалга ошмаса, якуний сўз армия етакчилари, парламент ва олий суд раҳбарини ўз ичига олган давлат кенгашида қолади.\nҚобус бин Саид Уммонни 1970 йилдан бери бошқариб келди. У 1970 йилда ўз отаси Саид бин Таймурни тахтдан ағдариб ҳокимиятни эгаллаган. Отаси мамлакатдан чиқиб кетиб, Буюк Британияга йўл олишга мажбур бўлган. Саид бин Таймур у ерда 1972 йилда вафот этган.\n2015 йилда султонда саратон касаллиги аниқланди. Ўтган йил охирида унинг аҳволи яхшиланди ва қисқа вақт давомида султон даволаниш учун Бельгияга жўнаб кетди. Сўнгги бир неча кун ичида Уммон оммавий ахборот воситалари давлат раҳбарининг аҳволи барқарор эканлиги ҳақида хабар беришди.\n07:57 / 01.07.2022 2836


Миллат хоинларини таниб олинг! » Ўзбекистон янгиликлари – Zamin.uz\nФаҳш ишларга, зинога чақирадиган (туркчами, мексиканикими, бало-баттарми, фарқи йўқ) сериалларга овоз бериш, дубляж хизмати учун ҳақ олиш ҳаромдир. Ким унга овоз берса, ҳаром иш қилибди, боласига ҳаром луқма едирибди. Ўша сериаллар эфирга узатилиши йўлида ишлаганлар ҳам ҳаром-нопок иш қилган бўлади. Уларни аввал ҳам миллат хоинлари деб атагандим. Ҳозир ҳам миллатнинг энг ашаддий хоинлари, бузғунчи, иккиюзламачи, мунофиқ кимсалар деб биламан. Бошқаларни ҳам жаҳолатга, разолатга қарши курашишга чақираман.\nБалки, мен нотўғри ифодалагандирман, балки бошқа сабаби бордир. Хуллас, айрим инсонлар сериаллар ҳақидаги постимни “Телевидениеда ишлаш ҳаром экан?” деб тушунишяпти. Йўқ, азизлар, мен ундай демадим. ЎзМТРКда ишлаш ҳаром деб айтмадим. Балки миллатимиз шаънини булғаётган, ёшлар одобини бузаётган, жуда кўп зарари тегаётган фаҳш аралаш сериалларни эфирга узатиш, уни тайёрлашда қатнашиш жоиз эмаслиги ҳақида гапирдим.\n11:05 Сериаллар бизга нимани ўргатмоқда?\n15:05 Раққосаларга пул бериш жоизми?\n16:35 Қирмизи олма ширин бўларкан, отарчининг юзи қалин бўларкан…


Шанба, 04 Март 2017 12:43\nСаудия Қироллигида мусулмонлар томонидан муқаддас саналган Мадинани 2017 йилнинг Ислом оламининг туристик пойтахти деб қабул қилиш бўйича тадбир бўлиб ўтди.\nНурафшон шаҳарга бу мақом Ислом ҳамкорлик ташкилоти томонидан 2015 йилда ташкилотга аъзо давлатларнинг туризм вазирлиги раҳбарлари томонидан Ниамедаги (Нигерия) конференцияда берилган эди.\nIslam.ru порталининг эслатишича, ўтган йили бутун дунё мусулмонлари учун “туризм Маккаси” Коня (Туркия), ундан олдинги йил учун – Қуддус бўлган.\n2017 йил мобайнида Мадинада туристлар учун жуда кўплаб тадбирлар уюштирилиши назарда тутилмоқда. Уларнинг дастурлари туризм масалалари бўйича шаҳар бошқармаси бошлиғи Султон бин Салмон бин Абдул – Азиз иштирок этган махсус маросимда тақдим этилди.\n« Пайғамбаримиз масжидининг яшил гумбази тўсатдан қизил бўлиб қолди? Мўъжизами? (видео)\tЯманнинг етти миллион аҳолиси очарчилик қуршовида »\nСаудия Арабистонида қор\nЭрон: Саудия ҳукумати Исломий зиёратгоҳлардан сиёсий мақсадларга эришиш йўлида фойдаланяпти\nСаудия Арабистонида йирик терактнинг олди олинди


Ҳикоя. Энг яхши совға - Darakchi\nМУТОЛАА 31.12.2021, 14:15\nҲаво совуқ. Кўчага қарасам, гупиллаб ёғаётган қор чироқ нурлари остида бетакрор кўриняпти. Деразани очиб бироз тоза ҳаводан нафас олгим келди. Қўлимни чиқазиб, ёғаётган қорга тутдим. Маза! Эсимда, эндигина турмуш қурган дамларимиз, ёшболадай нуқул қорбўрон ўйнашга югурардик. Ҳатто ҳомиладорлигимда ҳам қўрқмай қорда эрим билан думалаб айланаверибман. Музлаган қўлларимизни иситиш учун қаҳвахонага киришларимиз, ҳар кўрган ширинлигимга ёпишиб, “ейман” деб хархаша қилганим ҳам ёдимда. Севимлигимкўнглимга қараб, нима десам муҳайё қиларди. Ўша йилибирга ўтказган Янги йил байрамимиз ҳеч эсимдан чиқмайди. Ёш эр-хотин тоғга чиқиб, машинамиз ишламай, йўлда қолиб кетган эдик. Қотиб-қотиб кулганча, кичкинагина пишлоқ бўлаги ва лимонад билан, соат миллари тунги 12:00 га бонг урганида байрамни кутиб олганмиз. У бахтли байрам куни, ҳаётимдаги энг ёрқин кун бўлганини билганимда эди…\n— Ойи, совуқ-ку, нега деразани очдингиз…\nХаёлларимни ўғлимнинг дардманд овози тарқатиб юборди. Дарҳол деразаларни ёпиб, унинг нимжон елкаларини қалин кўрпа билан ўраб қўйдим. Хонамиз бурчагида милтиллаб ёниб-ўчаётган чироқлар билан ўралган миттигина арчамизга қараб хўрсиндим. Байрамга бир ҳафта қолибди… Бутун дунё бу кунни қандай нишонлашни режа қилиб ўтирган бир пайтдамен бағримдаги кичкина қуёшчамни йўқотиб қўйишдан қўрқиб, вақт секин ўтишини истардим.\n— Байрамга қандай совға олишни хоҳлайсан, ўғлим, — унинг катталарникидак маъно тўла кўзларига қарабкайфиятини кўтаришга уриндим. — Истасанг нариги кўчадаги дўстингники сингари ролик олиб бераман…\n— Пулингиз етмаса керак…\nЧинданам! Билмайман, қайси калла билан унга ролик таклиф қилдим. Фалон пул турса керак… Лекин унинг касалликдан қийналиб, аллақачон маюс тортиб қолган кўзларини чақнаб кетишини чунонам истаётгандимки!\n—Менга Худо совға беришини истаяпман, ойи…\n—Зўр-ку, ўғлим. Қандай совға сўраяпсан?!\n—Тузалиб кетишимизни. Бошқа ҳеч қаеримиз оғримаслигини…\nУни бағримдан бўшатдим-да, ҳаммомга югуриб кирдим. Сувни ёқдим. Йиғлагим келди, аммоёш чиқмади! Минг азобда ўтган бир йилимиз учун, боламни ҳар куни сўлиб боришига индамай қараб турганим учун, ёлғизлигим, чорасизлигим учун… Ҳаммаси учун ўксиб-ўксиб йиғлашни хоҳладим. Бироқ мен бир неча ойдан буён йиғлолмай қолгандим!\nЭримнинг вафотидан сўнг бир ой ўтмасданоқ ўғлим туғилди. Назаримда, отасининг руҳи унга кўчгандай. Кулишлари, гапирганда бошини сарак-сарак қилиб қимирлатиб қўйиши, ҳатто, ухлаши ҳам отасига икки томчи сувдай ўхшайди. Доим ўзимга-ўзим “Умри ўхшамасин, узоқ яшасин” дердим. Қўрққанинг олдингга шамолдай учиб келиши рост экан. Етти ёшга кирганида оқ қон касаллиги ташхисини қўйишди. Ўғлимнинг ҳар чеккан азобига қўшилиб йиғлайверганим учун, у иккимизни ҳам касал деб ўйларди. Мана, ярим йилдирки операция учун маблағ қидириб овораман. Энди йиғламай ҳам қўйганман. Таниш-билишларим бадавлат эмас, уларнинг ёрдами дори-дармонга етиб турибди. Лекин эллик минг доллар оз-мунча пул эмаски, кимдандир “индинга қайтараман” деган шарт билан сўраш мумкин бўлса. Шу тоб соат миллари яна бонг урди. Ўзимга-ўзим пичирлаб қўйдим: Янги йилга олти кун қолди!\n—Ўзингиз биласиз, бизда қиш “ўлик мавсум” дейилади, афсуски, сизга ёрдам бера олмаймиз. — деди ростакам надомат билан корхонамиз раҳбари.\n—Тушунаман, лекин фарзандим кўз олдимда нобуд бўляпти. Ўтинаман, жилла қурса пулнинг учдан бир қисмини беринг, умримни охиригача бўлса ҳам ишлаб қаятараман.\n—Қолган пулни қаердан топасиз? Хорижга чиқиш харажатларини ким қоплайди?! Буларнинг бари осон эмас!\nРаҳбар яхши одам. Лекин ҳозир унинг “осон эмас” деган сўзи “Тақдирга тан беравер, ўғлинг барибир кўп яшамайди” дегандай жаранглаганди. Унинг ёнидан чиқиб, бироз айлангим келди. Кўчада ҳамма бахтли. Ҳатто кўчанинг ўзи ҳам бахтлидай! Бойларнинг бренд дўконлари дид билан безатилган, ўртаҳол аҳолининг дўкон расталарида ҳам ўзига хос байрамона шукуҳ бор. Энг қизиғи, бу байрам бадавлат-камбағал, ёш-у қарини ажратмайди. Янги йил куни ҳатто энг фақир оиланинг столида ҳам байрамона дастурхон тузалади. Одамларнинг кўзлари порлаб турибди, болаларининг қўлидан тутганча судраб кетаётган оналаренгилгина койиб қўйишяпти. Ўтган йили мен ҳам ўғлимни “Байрамга коньки олиб беринг” деб хархаша қилавергани учуняхшигина танбеҳ бергандим. Бу йил эсау шу қадар улғайиб қолганки, унинг ўзи “Пулингиз етмаса керак” деб менга таъана билан эмас, ҳамдардлик билан айтди.\n—Эҳтиёт бўлмайсанми?! Эй Худо, сал қолдия!\nЭсим чиқаёзди! Шиддат билан келаётган қоратусдаги, хорижнинг қиммат машинаси билан тиззаларим ораси бир қадам турарди. Афтидан машинадан тушиб менга бақирган ҳайдовчи ҳам қўрқиб кетган, хизмат костюмини ечиб чуқур нафас ола бошлади. Орқа ўриндан эса басавлат кийинган, ўрта ёшлардаги эркак қўлида сув билан тушиб, ёнимга югуриб келди.\n—Яхшимсиз, ҳеч қаерингиз лат емадими?! Эй Худо, ҳайдовчимга мен тез юришини айтаётгандим, уни кечиринг, илтимос!..\nТипирчилаганча гапираётган, менга ҳадеб сув тутаётган эркакнинг юзига қараб бирзум қотиб қолдим-да, сўнг… Сўнг дод солиб йиғлаб юбордим. Менимча, бу менинг йиғилиб қолган, ичимда тугундай қотган фарёдим эди. Эркак гарчи мени овутмаса-да, унинг нигоҳларида аллақандай чуқур ҳамдардликни кўрардим. Билмайман, ўша пайт бизга кимлар қаради, балки мен баъзиларнинг байрам кайфиятини ҳам хира қилгандирман! Мен алам билан йиғлардим, холос!\nЯрим соатдан кейин биз бадавлат одамлар ўтирадиган қаҳвахонада ўтиргандик. Унга ўғлим ҳақида сўзлаб бердим. У мени негадир кўзда ёш билан жимгина тинглади.\n—Ўғлингиз билан танишсам бўладими?!— деди сўнг умид билан мўлтиллаганча.\n— Нима учун?!\n— Биз етти йилдан буён рафиқам иккимиз, ҳар куни Худодан бизга фарзанд ато этишини сўраймиз. Бугун рафиқам тушида кичкина фариштани кўрганини, фаришта унга кичкина боланинг оёқ кийимини берганини кўрибди. Эрта тонгда мени қучиб йиғлаганча, “Менга кийилган, эски болалар пойафзалини олиб келинг. Ўшани бағримга босиб, дуо қилишни хоҳлаяпман” деди. Ҳайдовчимни шу сабаб шоширгандим, болалар уйига кетаётгандик. Назаримда сиз менинг йўлимдан бекорга чиқмадингиз. Ахир Худонинг ишларида тасодиф йўқ-ку!\nКўнглим эриб кетди. Боягина“Байрам олди, мендан бошқа ҳамма бахтли” деб ўйлаётгандим. Тушундимки, ҳатто бойларнинг ҳам бир дарди бор. Нотаниш эркак ўғлим билан танишди, уни қаттиқ қучоқлади. Ва ўғлимдан эскириб кетган оёқ кийимини унга ҳадя қилишини илтимос қилди. Ўғлим бегона амакисининг кўз ёшларини озғин қўллари билан артди-да, “Улар сизга, мен жуда сахийман. Худо оёқ киймимни совға қилганим учун, менга коньки берар эҳтимол” деб жилмайди.\nЯнги йил куни эса бизнингуйимизга қорбобо ва қорқиз келди. Қорбобони ҳамдард нигоҳларидан танидим. Бу ўша бадавлат эркак эди. Ёнидаги қорқиз рафиқаси экани аниқ. У ўғлимни бағрига босди ва совға улашди. Ўғлим катта, қизил қутичани очиб чинқириб юборди. Оппоқ коньки шу қадар гўзал бўлиб кўриндики кўзларимга. Қорбобо эса менга кичкина қутича берди. У ерда мен ҳаётимда қўлимга ушламаган эллик минг доллар турарди.\n— Худонинг ишларида тасодиф йўқ, олаверинг!\nҚорқизнинг самимий кулгусига миннатдорлик кўз ёшлари билан жавоб қайтардим: “Бу ўғлимнинг Янги йилда олган энг яхши совғаси бўлиб қолади! Бизнинг энг яхши совгамиз!”\nҲазрат Алишер Навоий рўза хусусида нима деган?\nЁрга еткур сабоким, ёки Амир темур шеър ёзганми?


Ўзбекистон ва Туркманистон раҳбарлари ўзаро ҳамкорликнинг истиқболларини муҳокама қилишди\n11:49 / 13.12.2015\nЎзбекистон Президенти Ислом Каримовнинг Ашхободга ташрифи давомида Туркманистон Президенти Гурбангули Бердимуҳамедов билан учрашуви бўлиб ўтди.\nТуркманистон Президенти матбуот хизмати маълум қилишича, учрашувда Ўзбекистон-Туркманистон муносабатларига юқори баҳо берилди. Учрашувда икки томонлама ҳамкорликнинг янада ривожланиш истиқболлари, минтақавий ва халқаро хавфсизликни мустаҳкамлаш масалалари бўйича фикрлар алмашилди.\n“Дунёнинг турли минтақаларида вазият кескинлашмоқда, терроризм, экстремизм ва наркотрафик хавфи ортиб бормоқда. Бугун терроризм турли шакл ва кўринишларда намоён бўлмоқда, унинг туб сабаб ва манбаларига қарши курашиш зарур”, деб таъкидлаб ўтди учрашувда Ислом Каримов.\nГурбангули Бердимуҳамедов Ислом Каримовга ташрифи, Ўзбекистон Туркманистонни ҳар томонлама қўллаб-қувватлаётгани учун катта миннатдорчилик билдирди, икки давлат ўртасидаги ҳамкорлик барча соҳаларда изчил ривожланиб бораётганини мамнуният билан қайд этди.\n“Учрашув давомида Туркманистон-Ўзбекистон ҳамкорлигининг муҳим жиҳатлари ва уни ўзаро манфаатларни тақдим қилувчи асосий йўналишлар бўйича кучайтириш истиқболлари батафсил муҳокама қилинди, икки қўшни давлатнинг замонавий ижтимоий-иқтисодий ривожланишининг асосий устувор йўналишлари, икки қардош халқнинг маданий ва тарихий анъаналари, мавжуд умумий манфаатларини ҳисобга олган ҳолда томонларнинг сиёсий, иқтисодий ва маданий-гуманитар соҳаларда сермаҳсул алоқаларни янада чуқурлаштиришга ўзаро йўналганлиги қайд қилиб ўтилди”, деб айтилмоқда Туркманистон Президенти матбуот хизмати берган хабарда.


Бразилия 2014: Очилиш маросими Женнифер Лопессиз ўтади - BBC News O'zbek\nБразилия 2014: Очилиш маросими Женнифер Лопессиз ўтади\nБу ҳақда ФИФА – Халқаро Футбол Уюшмалари Федерациясининг ўзи расман эълон қилди.\nХалқаро ташкилотга кўра, америкалик машҳур қўшиқчи ва актриса жаҳон чемпионатининг расмий очилиш маросимида қатнашмаслигини айтган.\nЖеннифер Лопес таниқли рэппер Pitbull ва мезбон бразилиялик машҳур хонанда Клаудия Лейтте билан бирга биринчиликнинг расмий – “We Are One”(Ole Ola) қўшиғини ижро этиши кутилганди.\nСўнгги янгилик футбол бўйича бу йилги жаҳон чемпионати бошланишига саноқли кунлар қолган бир манзарада ўртага чиқмоқда.\nБиринчилик 12 июн куни Бразилияда старт олади ва бир ой давом этади.\nФИФА мулозимларига кўра, Женнифер Лопес ўз қарори сабабини тўлиқ изоҳлаб ўтирмаган ва фақат бунинг “ижодий муаммолар” билан боғлиқ эканини айтиш билан чекланган, холос.\nАммо, бунга қарамасдан, Pitbull ва Лейтте албатта очилиш маросимида иштирок этишмоқчи ва Olodum ноғорачилар гуруҳининг ҳамоҳанглигида бутун стадионни тўлдириб, “Биз биттамиз” ашуласини айтиб беришмоқчи.\nСан-Паулуда бўлиб ўтажак 25 дақиқалик очилиш маросимида акробатлар, трамполинчи, шарқона кураш усталари ва чўп оёқчилар дохил 600 нафар санъаткорнинг ўз маҳоратларини намойиш этишлари кутилмоқда.\nСўнгги йилларда ўзининг “On The Floor” ва “Jenny From The Block” қўшиқлари билан янада тилга тушган Женнифер Лопес бор-йўғи ўтган ҳафта жаҳон чемпионати очилиш маросимида ашула куйлашдек бахтдан бошлари кўкка етганини айтганди.\n“Бу – башарий бирдамлик, кураш ва спортнинг қойилмақом тантанаси”, - дея ўз қувончларини изҳор этганди америкалик таниқли хонанда.\nАммо Женнифер Лопеснинг кутилмаган қарори яқин ижодий ҳамкори Pitbullни қаттиқ хафа қилмаган кўринади.\nМашҳур рэппер бу ҳақдаги фикрларини, ҳатто, ФИФАнинг ўзига ҳам билдириб улгурган.\nБунга Халқаро Футбол Уюшмалари Федерациясининг расмий баёноти ҳам бир далил.\nБаёнотда Pitbullнинг, “We Are One” қўшиғини, айниқса, Бразилиядек гўзал бир мамлакатда дунё ўнгида ижро этиш жуда қувончли ҳодиса бўлса керак”, - деган сўзларидан иқтибос келтирилади.\n“Бундан ташқари, ижромиз бутун жаҳонга мусиқанинг тили башарий эканини ҳам намойиш этади”.\nБу биринчи бор эмас\nЖеннифер Лопес шу йил январ ойида ҳам ФИФА мулозимлари, Pitbull ва Лейтте иштирокида жаҳон чемпионати расмий қўшиғига оид тадбирни ўтказиб юборганди.\nМезбон Бразилия ва Хорватия ўртасидаги жаҳон чемпионатининг илк учрашувига уланиб кетувчи Сан-Паулудаги очилиш маросимини эса, “Corinthians Arena” стадионида 60.000 дан зиёд кишининг томоша қилиши кутилмоқда.\nЎша куни телевизор экранлари қаршисидаги томошабинларнинг сони бутун дунё бўйлаб бир миллиардга етиши тахмин этилаётир.\nЖеннифер Лопеснинг очилиш маросимида иштирок этмаслик қарорига оид сўнгги янгилик жаҳон чемпионатига сарфланган катта миқдордаги маблағдан норози айрим бразилияликларнинг янги норозилик намойишлари ва иш ташлашлари манзарасида ҳам кузатилмоқда.\nЎтган йили ҳам худди шу сабаблар туфайли Бразилияни ўз домига тортган оммавий намойишлар жаҳон чемпионати учун мўлжалланган янги стадионлар ва бошқа иншоотлар қурилишини ортга суриб юборганди.\nАгар, “Пью” тадқиқот маркази ўтказган янги сўров натижаларига таянилса, ҳалиям 60 фоиздан ортиқ бразилиялик сарф-харажатлари давлат бюджети ҳисобидан бўлгани боис, мамлакатларининг жаҳон чемпионатидек нуфузли беллашувга мезбонлик қилаётганидан хафа.


Пойтахтимизни янада тараққий эттириш йўлида | Ўзбекистон "Адолат" социал-демократик партияси\nПойтахтимизни янада тараққий эттириш йўлида\n19 Декабрь, 17:04 • Сайлов — 2017, Тошкент шаҳри, Янгиликлар • 206 марта кўрилди • Комментариев к записи Пойтахтимизни янада тараққий эттириш йўлида нет\nШу кунларда Тошкент шаҳрининг ижтимоий-иқтисодий ривожи ҳамда пойтахтимиз аҳолисининг фаровонлиги учун муҳим ўрин тутадиган сиёсий тадбирга қизғин ҳозирлик кўрилмоқда. Яъни, мамлакатимизда фаолият юритаётган сиёсий партиялар ва фуқароларнинг ўзини ўзи бошқариш органлари 24 декабрь куни бўлиб ўтадиган Тошкент шаҳар халқ депутатлари туман Кенгашларига бўлиб ўтадиган сайловда кўпчилик ўринларни эгаллаш учун ўзаро рақобатга киришмоқдалар.\nХўш, мазкур сайловни ўтказиш зарурияти нимадан келиб чиқди ва ушбу сиёсий тадбир қандай ҳуқуқий ҳужжатларга асосан ташкил этилади?\nТаъкидлаш лозимки, мамлакатимизда ўтган йилларда демократик талабларга ва умумэътироф этилган халқаро стандартларга тўлиқ жавоб берадиган, фуқароларнинг ўз хоҳиш-иродасини эркин билдириш кафолатларини таъминлайдиган миллий сайлов тизими яратилди.\nПрезидентимиз томонидан 2017 йил 29 август куни имзоланган “Тошкент шаҳар халқ депутатлари туман Кенгашларига сайлов тўғрисида”ги қонун билан Тошкент шаҳрининг туманларида халқ депутатлари Кенгашларига сайловнинг ҳуқуқий асослари мустаҳкамланди.\nШу асосда 2017 йил декабрь ойи учинчи ўн кунлигининг биринчи якшанбасида, яъни 2017 йил 24 декабрь куни Тошкент шаҳар халқ депутатлари туман Кенгашларига сайлов бўлиб ўтади.\nБу ҳақда Ўзбекистон Республикаси Марказий сайлов комиссиясининг шу йил 15 сентябрда бўлиб ўтган мажлисида маълум қилинди. Мазкур мажлисда қабул қилинган «Тошкент шаҳар халқ депутатлари туман Кенгашларига сайлов кампанияси бошланишини эълон қилиш тўғрисида»ги қарор ташкилий асосларни белгилаб берди.\nТошкент шаҳар туманларида халқ депутатлари Кенгашларини тузиш туманлар даражасида маҳаллий бюджетларни, ҳудудни ривожлантиришнинг истиқболга мўлжалланган дастурларини қайта кўриб чиқиш ҳамда қабул қилишда муҳим ўрин тутади. Муҳими, уларнинг ижросини назорат қилади. Кенгашлар сессиясида туманларда жойлашган маҳаллий давлат органлари раҳбарларининг ўз фаолияти тўғрисидаги ҳисоботлари ва ахборотлари тингланади. Шу орқали фуқароларнинг ҳуқуқ ва қонуний манфаатлари билан боғлиқ масалаларни ўз ваколатлари доирасида ҳал этиш имкони яратилади.\nБундай амалиёт пойтахт туманларининг ривожида муҳим омил бўлиб, жамоатчиликнинг Тошкент шаҳридаги ижтимоий-сиёсий, ижтимоий-иқтисодий ислоҳотлардаги иштирокини кенгайтиради. Аҳоли вакилларининг жойлардаги маҳаллий ижро ҳокимияти органлари фаолияти устидан депутатлик назоратини ўрнатиш имконини беради.\nЯнги қонунга мувофиқ халқ депутатлари туман Кенгашларининг янги сайланган депутатлари сайлов натижалари бўйича уларнинг янги таркиблари шакллангунга қадар яъни, 2019 йилгача ўз ваколатларини амалга оширади.\nСайлов кампанияси қизғин паллага кирган айни пайтда Тошкент шаҳар халқ депутатлари туман Кенгашлари сайловига тайёргарлик кўриш ва уни ўтказиш бўйича ишлар жойларда ташкил этилган сайлов комиссиялари томонидан сайлов тўғрисидаги қонунчиликка, демократик принциплар ва халқаро стандартларга ҳамда Ўзбекистон Республикаси Марказий сайлов комиссиясининг «Тошкент шаҳрида халқ депутатлари туман Кенгашларига сайлов ўтказиш бўйича ташкилий чора-тадбирлар тўғрисида»ги қарорига мувофиқ олиб борилмоқда.\nҚонунчиликка мувофиқ сайлов комиссиялари ўз фаолиятини мустақил ҳолда амалга оширади. Ҳар қандай давлат органи, жамоат бирлашмаси ва манфаатдор шахсларнинг улар фаолиятига аралашишига йўл қўйилмайди.\nТошкент шаҳар халқ депутатлари туман Кенгаши депутатлигига номзодлар уч нафарга қадар ўз ишончли вакилига эга бўлиши мумкин. Ишончли вакиллар номзод депутат этиб сайланиши учун ташвиқот юритади. Маҳаллий давлат органлари ва жамоат бирлашмалари сайловчилари билан ўзаро муносабатларда, шунингдек, сайлов комиссияларида номзоднинг манфаатларини ҳимоя қилади. Сайлов комиссияси ишончли вакилларни рўйхатга олиб, уларга гувоҳнома беради. Ишончли вакил сайлов комиссиясининг аъзоси бўлиши мумкин эмас.\nСиёсий партиянинг ваколатли вакили сиёсий партиянинг тегишли ҳудудий органи томонидан сайлов участкалари тузилганидан сўнг тайинланади. Сиёсий партиянинг тегишли ҳудудий органи раҳбари сайлов кунидан камида 15 кун олдин тегишли округ сайлов комиссиясига сиёсий партиянинг ваколатли вакиллари рўйхатини тақдим этади.\nАлбатта, Ўзбекистон “Адолат” социал-демократик партияси ҳам сайловда қатнашаётган барча сиёсий партиялар ва ўзини ўзи бошқариш органлари қатори Тошкент шаҳрининг 11 туманида ташкил этилган 330 та сайлов округига ўз номзодларини кўрсатди.\nСайловни юқори савияда ўтказиш ва кўпчилик ўринларни эгаллаш мақсадида партия Сиёсий Кенгаши Ижроия Қўмитаси томонидан Тошкент шаҳар халқ депутатлари туман Кенгаши сайловига тайёргарлик кўриш ва уни ўтказиш юзасидан ўқув-семинари ташкил этилди. Унда «Тошкент шаҳар халқ депутатлари туман Кенгашларига сайлов тўғрисида»ги Ўзбекистон Республикаси қонунининг мазмун-моҳияти, сайловларга тайёргарлик кўриш ва уни ўтказиш бўйича тузилган тарғибот гуруҳлари фаолиятини мувофиқлаштириш ҳамда уларнинг вазифаларига оид фикр-мулоҳазаларини билдирилди.\nСеминарда партия туман бўлимлари қошида сайловолди штаблари аъзолари ўртасидаги вазифалар тақсимоти, уларни самарали амалга ошириш, номзодлар билан ишлаш, сайлов участкалари ишини ташкил қилиш, тарғибот-ташвиқот тадбирларини ўтказиш масалалари атрофлича муҳокама қилинди.\nАйни кунларда сайловчиларнинг депутатликка номзодини ёки сиёсий партияни ёқлаб овоз беришга қаратилган сайловолди ташвиқоти қизғин равишда олиб борилмоқда.\nИшонамизки, Тошкент шаҳар халқ депутатлари туман Кенгашларига бўлиб ўтадиган сайловда Ўзбекистон “Адолат” СДПдан кўрсатилган номзодлар сайловчилар ишончини қозониб, кўпчилик ўринларни қўлга киритадилар.\nПойтахтимизни янада тараққий эттириш йўлида was last modified: Декабрь 19th, 2017 by matbuot\n« Долзарб муаммолар депутатликка номзод эътиборида Ўзбекистон-Қирғизистон муносабатлари – янги босқичда »


Хориж фуқароси карантин даврида рўйхатдан ўтмаса, қонун бузилиш ҳисобланмайди - ИИВ\n16:20 / 27.03.2020\nАгар уйингизда чет эл фуқароси бўлса, телефон орқали профилактика инспекторини хабардор қилиб қўйишингиз мумкин. Карантин даврида бу қонун бузилиш ҳолати деб ҳисобланмайди.\nБугун, 27 март куни АОКА қошидаги махсус штабда ташкил этилган онлайн брифингда ИИВ матбуот котиби Шоҳрух Ғиёсов томонидан хорижий фуқароларнинг карантин даврида ички ишлар бошқармалари орқали рўйхатдан ўтиши шарт эмаслиги ҳақида маълумот берди.\nШоҳрух Ғиёсовнинг таъкидлашича, карантин тадбирлари туфайли 24 мартдан ички ишлар органларининг аҳолига хизмат кўрсатиш борасидаги фаолияти, жумладан, миграция ва фуқароликни расмийлаштириш хизматлари ҳам тўхтатилган.\n«Агар сизнинг уйингизда чет эл фуқароси бўлса, телефон орқали профилактика инспекторини хабардор қилиб қўйишингиз мумкин. Карантин даврида бу қонун бузилиш ҳолати деб ҳисобланмайди», дея маълумот берди Шоҳрух Ғиёсов.\nБундан ташқари, унинг маълумот беришича, Тошкент вилоятида доимий рўйхатда турувчи фуқаролар гарчи лицензияси бўлса-да, айни пайтда Тошкент шаҳрида такси хизматини кўрсата олмайди. Улар фақат ўз яшаш жойларида ҳайдовчилик фаолиятини амалга оширишлари мумкин.\nСирдарёда сув тошқинидан зарар кўрган ҳудудларда ҳеч қандай ўғрилик содир этилмаган – ИИВ\nМуддати ўтган ҳужжатлар 1 июлга қадар амал қилади – ИИВ\nКарантин даврида олиб қўйилган велосипед ва скутерлар учун тўлов ундирилмайди – ИИВ


Собиқ маҳбуса Светлана Радионованинг сўзларига қараганда, у 1998 йилда гиёҳванд моддалар тарқатишда айбланиб, 12 йилга озодликдан маҳрум этилган. Колонияда 67 дроб 4 рақамли маҳбуса бўлган. Президент фармони асосида эълон қилинган амнистия туфайли яқинда озодликка чиққан.\n“Албатта, қамоқхонадаги ҳаётни ширин деб бўлмайди. Бу ерда аёллар турли руҳий ва жисмоний зарбаларга учрайди. Қўриқчи аёллар (қамоқхонада улар “дубачка” деб аталади) маҳбусаларга ҳаддан ташқари қўпол муомалада бўлиб, жуда нафрат билан қарайди. Имконият топилди дегунча маҳбусаларни хўрлаш ва резина таёқ билан дўппослашдан ўзини тия олмайди. Колонияда маҳбусалар учун ҳеч қанақа шароит йўқ деса ҳам бўлади. Чўмилиш учун совун топиш катта муаммо. Тиббий хизмат ҳақида гапирмаса ҳам бўлади. Маҳбусалар кўнгилни айнитадиган овқатни фақат ўлиб қолмаслик учун танаввул қилади”, дейди С.Радионова.\nС.Радионованинг таъкидлашича, колонияда орттирилган иммун танқислиги синдромига (ОИТС) чалинган аёллар кўп. Илгари улар алоҳида сақланган. Аммо улар сони кўпайиб кетгандан сўнг соғлом аёллар билан битта баракка жойлаштирилган. 30 кишига мўлжалланган баракда юздан ортиқ маҳбус аёл сақланган.\nС.Радионова қамоқхонада ўтган кунларини қўрқинчли тушдек эслайди.\n“Бироқ озодликдаги ҳаётни ҳам яхши деб бўлмас экан. Одамлар қамоқққа тушган кишилар озод бўлгач, жиноят қилишдан тийилади, қамоқ уларга сабоқ бўлди, деб ўйлайди. Асло ундай эмас. Қамоқхонадаги айрим аёллар кейинги сафар жиноятни янада пухтароқ амалга ошириш йўлларини излайди. Амнистияга тушган маҳбусаларнинг аксарияти 3-4 ой ўтиб, яна қамоққа қайтади. Бунинг сабаби шуки, маҳбусалар қамоқдан чиққач, ҳуқуқ-тартибот органлари рўйхатининг бошида туради ва ҳар қандай жиноят учун биринчи гумон уларга тушади. Бундан ташқари, иш топиш муаммосини ҳал эта олмаган собиқ маҳбусалар яна эски одатини бошлайди. Энг даҳшатлиси, қамалиб чиққан аёл озодликда ҳам ўзини эркин ҳис этмайди”, дейди С.Радионова.\nАёллар колониясида хорижий ташкилотлар лойиҳаси асосида ишлаган нодавлат ташкилотлардан бирининг раҳбари Ирина Михайлованинг айтишича, маҳбус аёлларни энг кўп қийнайдиган муаммо ижтимоий кўникишдир. Яъни улар қамоқдан чиққандан сўнг қандай қилиб жамиятда ўз ўрнини топишни кўпроқ ўйлайди. Шунга қарамай, маҳбус аёллар эркинликка чиққандан сўнг кўп ҳолларда ўз ўрнини топа олмайди ва қайтадан жиноятга қўл уради.


Туркман оғам, хуш галдинг юртимиза - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nТуркман оғам, хуш галдинг юртимиза\nЧоп этилган 19 Октябр 2018\tКӯришлар: 790\nЁхуд Туркманистон Республикасининг Тожикистон Республикасидаги маданият кунлари ҳошиясига битиклар\nТожик-туркман дўстлиги кеча ё сал илгарироқ пайдо бўлган эмас. Бу дўстлик илдизи қадим-қадимлардан сув ичади. Гоҳ у, гоҳ бу томоннинг бир-бириникига ташрифи эса, бу дўстликнинг янада кучайишига сабаб бўлади. Инчунин, куни кеча, аниқроғи, 14-15 октябр кунлари Тожикистонда Туркманистон маданияти кунлари сабабли, 350 нафар туркманистонлик делегациянинг мамлакатимизга ташрифи азалий дўстлик саҳифаларини янада бойитди,\nнурлантирди, десак хато бўлмас.\nБу икки халқ дўстона муносабатлари, айниқса, истиқлолият даврида янада ривож топди. Мустақиллик илк йиллариданоқ Тожикистон ва Туркманистон Республикалари биринчилардан бўлиб, дипломатик алоқаларни йўлга қўйган давлатлардир. 1993 йилнинг 27 январида «Тожикистон ва Туркманистон республикалари ўртасида дипломатик муносабатларни ўрнатиш борасида»ги Протокол имзоланиши эса, ана шу алоқалар кучайишига илк асос бўла олди.\nҲадемай, Тожикистонда Туркманистон элчихонаси очилиши ва кейинчалик Тожикистоннинг ҳам элчихонаси ўз фаолиятини Туркманистонда бошлаб юбориши ушбу халқларнинг бир-бирига хайрихоҳ эканлигидан далолат беради. Дўстлик ва одамгарчиликни:\nҲар йигитнинг аслин\nБиров билан ошно\n- деб куйлаб ўтган буюк туркман шоири Махтумқулидан сабоқ олиб улғайган туркман эли ҳамиша чин дўст қадрига етиши ва уни ардоқлашини ўзимиз гувоҳи бўлиб турибмиз. Ҳа, тожику туркман дўстлик бобида ўз аҳди-иқрорига содиқ ва вафодорликда устувордирлар.\nЮқорида эслатиб ўтганимиздек, Тожикистон ва Туркманистон ўртасидаги муносабатлар том маънода ривожу равнақ топди. Бунинг мисоли шуки, 1993 йилдан 2012 йилгача 50дан ортиқ барча муҳим соҳаларни қамраб олувчи ҳужжатлар имзоланиб, ҳаётга татбиқ этилгани.\nШунингдек, иккала мамлакат ўртасидаги савдо алоқалари оборотининг 2013 йилда 119,3 миллион АҚШ долларига етиши кўп нарсага далолат қилади.\nТожикистон Туркманистондан, асосан, нефт маҳсулотлари, пахта ёғи ва бошқа маҳсулотлар харид қилса, ўз навбатида Тожикистон ҳам Туркманистонга халқ эҳтиёжига зарур бўлган маҳсулотлар, алюминий ва ундан тайёрланган жиҳозлар, қишлоқ хўжалиги маҳсулотлари экспорт қилади.\nАйниқса, ҳамма томонлама дўстона муносабатлар Давлат бошлиқларининг у ёки бу мамлакатга сафарларида ўз инъикосини топади. Мамлакатимиз Президенти муҳтарам Эмомали Раҳмоннинг 1995 йили Туркманистонга илк сафари ва бу сафар доирасида Марказий Осиё давлат бошлиқларининг «Ашхобод саммити»га иштирок этиши мамлакатларимизнинг келажакдаги ўз сиёсий йўналишини белгилаб берган ва дўстлик борасида иккала мамлакат ҳам адашишмаганди.\nТуркман Президентининг ҳам ўз навбатида Тожикистонга бир неча бор расмий ташриф билан қадам ранжида қилганлиги ва Тожикистон ҳақида илиқ таассурот билан ватанига қайтганлиги ҳақиқат.\nБир сўз билан айтганда, Туркманистон –Тожикистон муносабатлари қамрови жуда кенг. 2013 йилнинг 5 июнида Туркманистоннинг Атамурод шаҳрида уч давлат – Афғонистон-Тожикистон-Туркманистон ўртасида қурилажак темир йўлнинг туркман диёридаги қисми қурилиш ишлари бошланиши, 2008-2014 йиллар орасида Ҳукуматлараро бир қатор битимлар имзоланиши, шунингдек, 2013 йили Халқаро Наврўз байрамининг Туркманистонда ўтказилиши бу иккала давлатнинг кўзлаган мақсадлари, ўй-фикрлари жуда яқин эканлигидан далолат бериб турибди. Дарвоқе, Наврўз байрами борасида ҳам туркман элининг тожик халқи каби тушунчалари бир хил. Туркман шоири Махтумқули ҳам бу байрамни севиб васф этган:\nКелса наврўз оламга, ранг\nқилар жаҳон пайдо,\nБулутлар овоз уриб, тоғ\nқилар туман пайдо,\nБежонларга жон кириб,\nэтарлар даҳон пайдо,\nкўкариб равон пайдо,\nҳам суд, ҳам зиён пайдо.\nЕр юзига ёйилиб, юрарлар\nВаҳ, бастадаҳон қушлар\nқиларлар забон пайдо…\nДарвоқе, 2014 йилнинг 5 майида Туркманистон Президенти Гурбангули Бердимуҳамедовнинг юртимизга расмий ташрифи қадимий икки дўст халқлар тарихида янги саҳифалар очган эди. Бу ташриф давомида 9 муҳим ҳужжатлар имзоланиб, аллақачон, уларнинг баъзилари амалда жорий этилган. Дўстий (собиқ Жиликўл) ноҳиясининг «Эргаш Султонов» номли деҳқон хўжалиги ҳудудида улуғ туркман шоири Махтумқули номли янги мактаб биноси қурилиши ҳам ўша имзоланган ҳужжатларнинг бири эди.\nЧунончи, ушбу имзоланган ҳамкорлик битими нақлиёт, сайёҳлик, иқтисодиёт, санъат, Ташқи ишлар вазирликлари ҳамкорликлари, шунингдек, Тожикистон Президенти қошидаги Қонун чиқарувчи марказ билан Туркманистон Республикаси Президенти қошидаги Давлат ва ҳуқуқ институти билан меморандум ҳамда Тожикистон Миллий университети ва Туркманистоннинг Махтумқули номидаги Давлат университети ўртасидаги илмий-техник ҳамкорлик алоқаларини ўзида мужассамлаштирган.\nТинчлик ва миллий бирлик асосчиси-Миллат пешвоси, Тожикистон Республикаси Президенти муҳтарам Эмомали Раҳмоннинг ҳам дўст Туркманистон Республикасига сафарлари, инчунин, Туркманистон Президенти Гурбангули Бердимуҳамедовнинг Тожикистонга сафарлари сони бир талай. Бу дўстлик алоқаларининг мустаҳкамлигидан дарак беради, албатта. Шунингдек, яқинда пойтахт Душанбеда ўтказилган МДҲ давлатлари бошлиқлари йиғини доирасида Туркманистон Вазирлар девони муовини Пурли Агамуродовнинг юртимизга ташрифи фикримиз далили бўла олади.\nТуркманистон Маданият вазири Атагелди Шомурадов бошчилигидаги делегациянинг юртимизга ушбу ташрифи ҳам анчайин сермазмун ўтди. Улар дастлабки кун Туркманистон минтақаларининг халқ ҳунармандчилиги молу маҳсулотларини намойиш этишди. Иккинчи куни Хатлон вилояти Дўстий ноҳиясига сафар этишиб, бу ерда дўстлик концерти намойиш этишди. Шу куннинг ўзида Душанбеда ҳам қатор тадбирлар ўтказилиб, булардан эсда қоларлиси делагация аъзоларининг «Тожикистон миллий музейи» давлат муассасасида Тожикистон Маданият вазири Шамсиддин Орумбекзода томонидан қабул этилиши, Туркманистон Президенти Гурбангули Бердимуҳамедовнинг «Туркманистон – Буюк Ипак Йўлининг юраги» китобининг тақдимоти бўлди, десак хато бўлмас. Тушликдан кейин, Лебап вилоятининг С. Сейди номли мусиқали драма театрининг «Гулпам» спектакли намойишномаси, кечқурун эса, туркманистонлик санъаткорлар иштирокида дўстлик концертининг «Кохи Борбад» давлат мажмуасида бўлиб ўтиши икки халқ вакиллари хурсандчилиги боисига айланди.\nШундан сўнг, қадрли дўстлар делегацияси «Душанбе-Ашхобод» махсус поездида Туркманистон сари жўнаб кетишди.\nҲа, тожигу туркман дўстлиги куни кеча пайдо бўлган эмас. У қадим-қадимларга бориб тақалади. Дўстнинг дўст уйига ташрифи эса, қардошлик ришталарининг янада мустаҳкамланишига, катта-кичик муаммолар бартараф этилиб, мушкуллар осонлашувига сабаб бўлади, албатта. Дўст чин дўст ташрифига ҳамиша муштоқ. Унинг учун қалб қўридан жой бериши тайин. Зеро, шоир айтганидек:\nКел, дўстим, уйим\nДўстга муштоқ кўзим\nТилдан эмас, қалбдан\nКел, дўстим, қалбим\nБугун: 13-04-2021 14:47:12


Карантин оила институти муаммоларини очиб берди • NeMolchi.uz\nКарантин оила институти муаммоларини очиб берди\nБизнинг фуқаромиз қирғиз-ўзбек чегарасида «қолиб кетди» (https://osh.turmush.kg/ru/news:1620192). Пулсиз, уйсиз, кўмаксиз. Бутун бойлиги — вояга етмаган ягона ўғли. Эри уч талоқ бериб, Россияга жўнади ва оиласини буткул унутди.\nҲамюртимизга чегарадан ўтишга рухсат берилса ҳам, унинг ўғлига – йўқ. У Қирғизстон паспорти эгаси бўлгани учун чет эл фуқароси ҳисобланади. Қаҳрамонимиз эса ўғлини бегона юртда ташлаб кетмайди.\nФеруза (исми ўзгартирилди) Қирғизистоннинг Жалолобод вилоятида истиқомат қилувчи кишига турмушга чиқди. Аммо оиладаги можародан сўнг у Ўзбекистонга ота-онасининг уйига қайтишга қарор қилди. Ўш шаҳрига келди-ю, аммо Қорасув туманидаги «Дўстлик» назорат-ўтказиш пунктидан ўтолмади — ҳозирги эпидемиологик вазият туфайли чегарада чекловлар ўрнатилган.\nЖалал-Ободга ҳам қайтолмайди.\nФерузанинг сўзларига кўра, у март ойидан бери Ўшда ижарага олинган квартирада яшайди. Аммо у ердан ҳам чиқиб кетди, 15 кундан бери кўчада қолиб кетишди. — Мен Ўзбекистонга ота-онамникига боришим керак эди. Аммо коронавирус туфайли биз чегарани кесиб ўтолмаяпмиз. 1 майдан бошлаб чегара очилади, деб эшитдик. «Дўстлик» назорат-ўтказиш пунктига етиб келдик, аммо ҳануз чегарадан ўта олмаяпмиз. Яна бир муаммо шундаки, мен Ўзбекистон фуқаросиман, ўғлим эса Қирғизистон фуқаролигига эга. Мени киритсалар ҳам, боламни ўтказишмайди. Мен боламни ташлаб кетолмайман, турмуш ўртоғим Россияда, — дейди қаҳрамонимиз.\nКарантин бўлмаганда ҳам унинг ўғли Ўзбекистонга кира олмасди. Чунки бошқа давлат билан чегараларни кесиб ўтиш учун отанинг рухсати керак. Ота эса ўз хаёти билан овора…\nАёл қонунан расмийлаштирилмасдан чет эл фуқаросига турмушга чиқишдан аввал ўйлаши керак эди, дейишингиз мумкин. Ҳақсиз. Лекин аёл буларни ўйламаган. У оилавий бахт ҳақида ўйлаган ва ўз давлатининг чегарасидан бир неча километр нарида оч ҳолатда ётиши етти ухлаб ҳам тушига кирмаган. У яхши хотин бўлса, эри доимо ёнида бўлишини орзу қилган.\nБу аёлга кимдир ёрдам беради-йўқми, билмаймиз. Аммо биламизки, ота-онадан бирининг кириш/чиқиш учун рухсатини олиш зарурати ҳар доим ҳам бола ва ота-онанинг ҳуқуқларини ҳимоя қилмайди. Баъзан у қасосга ўтиб, қаҳрамонимиз воқеасида эса она ва бола учун қафасга айланиши мумкин…\n#Сукутсақлама #SukutSaqlama #ЗўравонликданҲолиЎзбекистон #ЗўравонликҚурбонлари #кўмак #Оила


ЎзА - Хакер бўлишдан фойда йўқ\n29.09.2017 12:29 Чоп этиш версияси\nХакер бўлишдан фойда йўқ\nТошкентдаги Инҳа университетида бўлиб ўтган семинар шу мавзуга бағишланди. Унда ахборот хавфсизлиги, кибертаҳдидларга қарши курашиш механизмлари ва виртуал жиноятчиларни қидириш услубларига оид сўнгги ишланмалар намойиш этилди.\nУчрашувда Ўзбекистон Ахборот технологиялари ва коммуникацияларини ривожлантириш вазирлиги, “Ўзбектелеком” акциядорлик компанияси, киберхавфсизлик соҳасидаги маҳаллий ва хорижий компаниялар, “Kaspersky lab” компанияси вакиллари, ахборот технологиялари бўйича мутахассисларни тайёрлашга ихтисослашган пойтахтимиздаги олий ўқув юртлари ўқитувчи ва талабалари иштирок этди.\nДунёда кибержиноятчилик ўсиши билан бирга, виртуал жиноятчилардан ҳимояланиш услублари ҳам такомиллашаётгани таъкидланди. Бугунги кунда мамлакатимиз давлат органлари ахборот тизимларини ишлаб чиқишда уларни кўп босқичли ҳимояловчи ҳамда ҳар қандай санкцияланмаган фойдаланишга барҳам берадиган энг янги техник ишланмалар қўлланилмоқда.\nПрезидентимиз Шавкат Мирзиёевнинг 2017 йил 29 августдаги “Ахборот-коммуникация технологиялари соҳасида лойиҳа бошқаруви тизимини янада такомиллаштириш чора-тадбирлари тўғрисида”ги қарорига мувофиқ, Ўзбекистон Ахборот технологиялари ва коммуникацияларини ривожлантириш вазирлигининг Ахборот хавфсизлиги ва жамоат тартибини таъминлашга кўмаклашиш маркази иш бошлади.\nСеминар давомида мутахассислар томонидан жиноятчилар хакерлик ҳужумларида қўллайдиган услуб ва стратегиялар, уларнинг интернет фойдаланувчилари орқали қабул қиладиган ахборотни монетизациялаш бўйича стандарт усулларига оид малумотлар тақдим этилди. Шунингдек, йирик ташкилотларга қаратилган энг кўп тарқалган киберҳужумларнинг сценарийлари ҳақида аниқ мисоллар билан атрофлича сўзлаб берилди. Ҳуқуқни ҳимоя қилиш органларининг жиноятчи шахсини аниқлаш мақсадида ўтказадиган тергови жараёнида қўллайдиган услуб ва воситалари тадбир иштирокчиларида алоҳида қизиқиш уйғотди. Хусусан, хакер жойлашган манзилни аниқлаш имконини берадиган турли дастурлар намойиш этилди. Бундан ташқари, мутахассислар хакерлар кўпинча интернет тармоғида қолдирадиган излар, шу ва бошқа қўшимча аломатлар орқали жиноятчиларни топиш масалаларини муҳокама қилди.